CBS studerende vandt spændende rejse til IBM's hovedkvarter i 'the big apple’' | CBS OBSERVER - Avis for Copenhagen Business School\nSkrevet af Naima Yasin Abdi - 29. maj 2012 - 15:230 kommentarer Kalender\nVinderne af Smarter Planet-konkurrencen Bastian Fietje og Benjamin Suhr får overrakt blomster af CBS' rektor, Per Holten-Andersen (bagerst th) og IBM Danmark’s adm. direktør Lars Mikkelgaard-Jensen. Benjamin Suhr og Bastian Fietje vandt IBMs ’Smarter Planet’-konkurrence og skal nu til New York i midten af august 2012 for at besøge IBM.\nDe forventer, at det bliver en meget indholdsrig oplevelse. De to International Marketing & Management (IMM) studerende, som i begyndelsen af maj i IBM’s Smarter Planet-konkurrence fremlagde den bedste løsning på nogle af de udfordringer, som erhvervsliv og samfund skal gøre noget ved i fremtiden.\nNu får de som præmie for deres præstation en rejse til IBM's hovedkvarter i New York samt et besøg på virksomhedens forskning- og udviklingscenter, hvilket kun er de færreste beskåret.\nI marts måned afholdt IBM Danmark en essaykonkurrence på CBS, hvor de studerende parvis skulle brainstorme en løsning til en fremtidig udfordring.\nInnovative CBS-studerende er fremtidens beslutningstagere- Vi har i IBM meget fokus på innovation og intelligente løsninger, og vi har brug for, at de kommende beslutningstagere i samfundet er engagerede i at skabe de løsninger af innovativ karakter, som skal til, for at vi kan bevare konkurrencekraften i Danmark og skabe vækst, siger IBM Danmark’s adm. direktør Lars Mikkelgaard-Jensen om baggrunden for initiativet.\nSmarter Planet er IBM's vision for, hvordan integrerede teknologier kan forandre den måde, som verden fungerer på. Visionen handler om, hvilke udfordringer venter detailhandlen, bankerne og andre brancher i fremtiden. Og hvilke muligheder skaber teknologien for at møde disse udfordringer.\nDet havde Benjamin Suhr og Bastian Fietje et rigtigt godt bud på. De foreslog at IBM skulle anvende deres store datacentre til at lagre den information som virksomheder får ind og herefter bruge datacentrerne til at kategorisere disse informationer, så virksomheder i endnu højere grad bliver i stand til at skræddersy tilbud til den enkelte kunde.\nSkræddersyede tilbud til kunderneDette vil hjælpe virksomhederne med at skræddersy de bedst mulige tilbud til kunderne, samtidig med at de også vil kunne have alt deres data liggende eksternt i et datacenter.\nBenjamin Suhr og Bastian Fjetje syntes, at IBMs essay konkurrence var en rigtig god mulighed for at prøve kræfter med noget helt andet end en "almindelig" case-competition, som de begge har prøvet før.\n- Vi synes det er en rigtig god ide med en alternativ form for case competition, hvor man bliver udfordret på nogle andre områder, og hvor man har mulighed for at tænke frit og bevæge sig ud over sit daglige felt, fortæller Benjamin Suhr og uddyber:\nSpændende finale- Forløbet har været veltilrettelagt og både introdagen og finalen var spændende med god opbakning fra både CBS og toppen af IBM Danmark..\nHan tilføjer, at den eneste umiddelbare forbedring, han mener der kan foretages i næste års Smarter Planet, er, at deltagerne i konkurrencen bliver klædt bedre på til at tænke innovativt.\n- IBM's casecompetition bygger på en anderledes måde at løse en case på, da opgaven er meget fri. Det betyder bl.a., at det kan være svært at finde ud af, hvor man skal starte og hvordan man i det hele taget griber udfordringen an. Derfor mener vi, at det vil være godt hvis deltagerne under introforløbet, fik noget træning i og nogle redskaber til at takle kreative processer, samt hvordan man lærer at tænke innovativt og bryde de vante rammer, tilføjer Benjamin Suhr.\nSmarter Planet-konkurrencen vil forhåbentligt kunne bredes ud til andre universiteterEssay konkurrencen har i første omgang kun omfattet studerende på Copenhagen Business School, men en videreudvikling af initiativet vil også kunne omfatte andre højere læreranstalter, fortæller Lars Mikkelgaard-Jensen.\nBenjamin Suhr og Bastian Fjetje er enige. De mener at det kunne være interessant at lave et tværgående samarbejde med andre institutioner som eks. DTU, hvor de ville kunne bidrage til den tekniske del af en case løsning. Det er dog allerede noget vi har snakket med IBM omkring, fortæller Benjamin Suhr.\n- Evnen til at kunne koble forretningsforståelse med viden om, hvordan teknologien kan bruges til at videreudvikle samfundet, vil blive en meget efterspurgt kompetence i fremtiden, og man kan forestille sig, at vi til næste gang vil skabe en model, som lægger op til et samarbejde mellem studerende fra forskellige uddannelsesretninger, siger Lars Mikkelgaard-Jensen.


Stockholm ringer | Ingeniøren\n3. okt 2008 kl. 00:45 0\nI omkring 20 år sov professor Frank Wilczek fra Massachusetts Institute of Technology i Boston dårligt om nætterne i begyndelsen af oktober. Den 14. oktober 2004 vågnede han allerede kl. 5, stod op og gik i bad. Da telefonen ringende 12 minutter over fem, var det derfor hans kone, der blev vækket af et udlandsopkald. Hun måtte hive ægtemanden ud af badet, og mens vandet dryppede hen over hele gulvet, modtog Frank Wilczek beskeden om, at han var en af årets nobelpristagere i fysik.\nI næste uge går det løs igen i Stockholm. Mandag udpeges modtageren eller modtagerne af nobelprisen i medicin eller fysiologi, tirsdag gælder det fysikprisen og onsdag kemiprisen. Senere følger litteraturprisen, fredsprisen og økonomiprisen. Hver af de tre naturvidenskabelige priser kan tildeles 1-3 nulevende personer. Da forskere ved amerikanske universiteter traditionelt tager sig af broderparten af priserne, er der sikkert igen i år flere, der får et opkald tidligt om morgenen - eller midt om natten. Et opkald som for nogle vil være en forløsning på mange års venten, og for andre vil komme som en stor overraskelse.\nDer findes mange priser, der hædrer de bedste videnskabsmænd og -kvinder, men nobelprisen slår dem alle i omtale og berømmelse. Det skyldes ikke alene de mange penge - ti millioner svenske kroner er der til deling blandt modtagerne af hver enkelt pris - det skyldes først og fremmest den historie og mystik, der er knyttet til nobelpriserne.\nAlfred Nobel skrev sit testamente i Paris 27. november 1895. Da det blev åbnet efter hans død 10. december 1896 vakte det stor opstandelse, at størstedelen af Nobels formue skulle bruges til en årlig prisuddeling. Familien modsatte sig testamentet, og selv de, som skulle uddele priserne, nægtede at følge det. Efter flere retssager gik der fem år, før de første nobelpriser blev uddelt i 1901. Fysikprisen gik til William Röntgen med den officielle begrundelse: 'for opdagelsen af de bemærkelsesværdige stråler, som efterfølgende er opkaldt efter ham.'\nProceduren med at finde dette års modtagere indledtes allerede 1. februar, hvor det var sidste frist for at nominere kandidater til de tre naturvidenskabelige priser. De nomineredes navne kendes ikke, de holdes hemmeligt de næste 50 år. En række udvalg har bedømt de nominerede, men den endelige afgørelse af hvem, der skal hædres, falder først om morgenen på dagen, hvor navnene offentliggøres. Det sker for fysik- og kemiprisens vedkommende ved et møde og en afstemning i det svenske videnskabsakademi og for medicinprisens vedkommende ved et tilsvarende arrangement for Nobelforsamlingen ved Karolinska Institutet. Umiddelbart efter afgørelsen begynder telefonopkaldene til årets modtagere. Uddelingen sker under pomp og pragt i Stockholm 10. december - på Alfred Nobels dødsdag.\nAt være nobelprismodtager er et job i sig selv. Invitationer til at holde foredrag kommer fra hele verden. Så en nobelprismodtager kan godt afsætte en stor del af sin tid til at rejse Jorden rundt. Selv uden for forskerkredse bliver man efterspurgt. En af sidste års modtagere af fysikprisen, Albert Fert fra Paris, fortalte under et besøg i sommer i København, at han bl.a. var blevet bedt om at tale over emnet 'The Life in Competition' ved et møde arrangeret af et stort multinationalt selskab. Som nobelprismodtager måtte han jo kende noget til at konkurrere, mente de. Henvendelsen var nok en overraskelse, men at han selv kunne bestemme honorarets størrelse var en endnu større overraskelse. Fert takkede pænt nej til tilbuddet.


Hvad er anoreksi og bulimi - Bliv klogere på diagnoserne - Psykolog i København - Tenna Malmos - Speciale i spiseforstyrrelser\nHvad er anoreksi og bulimi: Hvor går grænsen mellem en sund livstil og en usund? på PsykologBloggen i dag stiller jeg skarpt på de diagnostiske kriterier for anoreksi og bulimi.\nHvornår har træningen og kostomlægningen egentligt taget overhånd, og hvornår bliver en sund livstil til noget usundt? Har er anoreksi og bulimi egentligt?\nLige der i spændingsfeltet mellem det sunde og det farlige, begynder spiseforstyrrelserne at gøre deres indtog. De mest kendte spiseforstyrrelser er anoreksi og bulimi, men selvom det er dem fleste kender til, er det ikke de mest udbredte. De mest almindelige former for spiseforstyrrelser er de mere atypiske former, hvor man har færre eller mindre vedholdende symptomer, end ved anoreksi eller bulimi.\nNye typer af spiseforstyrrelser kommer til, og man begynder også at tale om ortoreksi (overdrevent fokus på den sunde krop), megareksi (overdrevent fokus på den muskuløse krop) og BED (tvangsoverspisning). Dem vil jeg beskrive nærmere i næste uge på PsykologBloggen.\nLÆS OGSÅ: Ortoreksi, megareksi og BED – de nye spiseforstyrrelser\nVed de mildere former for spiseforstyrrelser, kan det være svært at afgøre om ens livsstil er sund eller usund, mens der ved de alvorligere tilfælde (set fra et psykologisk eller fysiologisk perspektiv), ikke længere er nogen tvivl. Når en spiseforstyrrelse for alvor har fat i en, bliver det farligt og i værste fald, kan man dø af de fysiske følgevirkninger af undervægten eller de bulimiske forsøg på at modvirke vægtøgningen.\nLad os se nærmere på de diagnostiske kriterier for anoreksi, bulimi og atypisk anoreksi og bulimi.\nAnoreksi – Nervøs Spisevægring – Anorexia Nervosa\nAnoreksi er en psykisk sygdom som er karakteriseret ved et tilsigtet vægttab, fremkaldt og vedligeholdt af den ramte selv. Med sygdommen følger en påtrængende frygt for fedme og overvægt samt en forvrænget oplevelse af selv at være for stor eller veje for meget. Blandt symptomerne ses en streng diæt, overdreven fysisk aktivitet, selvfremkaldte opkastninger eller anvendelse af afføringsmidler.\nDe diagnostiske kriterier lyder:\nA. Vægttab, hos børn manglende vægtøgning, førende til en legemsvægt på mindre end eller lig med 15% under forventet normal vægt\nB. Undgåelse af fedende føde\nC. Forstyrret legemsopfattelse med følelse af at være for tyk og frygt for fedme\nD. Endokine forstyrrelser af hypothalamiske-hypofysære-gonadale system med amenorrhoea, svækket libido og potens\n(altså: homonelle forstyrrelser som resulterer i manglende menstruation, svækket sexlyst og impotens hos mænd)\nE: Bulimi ikke til stede\nEn atypisk anoreksi kan ligne det ovenstående, men fx har man stadig menstuation eller man frygter ikke fedme, trods et massivt vægttab.\nAnoreksi: det skal du være opmærksom på\nBulimi – Nervøs spiseanfaldstilbøjelighed – Bulimia Nervosa\nBulimi er en psykisk sygdom som er karakteriseret ved tilbagevendende spiseanfald efterfulgt af opkastninger eller afføringsmidler. Lige som ved anoreksi er der en overdreven optagethed af udseende og vægt. De gentagende opkastninger medfører ofte fysiske komplikationer. Man kan godt svinge mellem anoreksi og bulimi, men ikke have begge diagnoser samtidigt.\nA. Spiseanfald minimum 2 gange ugentligt i minimun 3 måneder\nB. Spisetrang (craving)\nC. Forsøg på at modvirke vægtøgning ved et eller flere af følgende;\nlaxation (fremprovokeret afføring)\nafmaringspiller, diuretika (afføringspiller), thyreoidin (påvirkning af stofskiftet)\nD. Forstyrret legemsopfattelse med frygt for fedme\nEn atypisk bulimi ligner bulimi, men svarer ikke til det fulde billede. Fx kan der være tilbagevendende spiseanfald og overdrevent brug af afføringsmidler, men uden nogen egentlig bekymring for eget udseende eller vægt.\nBulimi: Det skal du være opmærksom på\nHvor får du hjælp, hvis du er ramt?\nHar du en spiseforstyrrelse, eller er du i tvivl om du har en, så kan du søge hjælp hos din læge eller en psykolog med special viden om spiseforstyrrelser. Han eller hun kan henvise dig videre til psykiatrien. I hovedstanden har man samlet behandlingen på Psykiatrisk Center, Ballerup, hvor både de lette og alvorlige grader af sygdommen behandles. Afhængigt af graden får du enten ambulant behandling (hvor du kommer til individuel eller gruppesamtale fx ugentligt), dagbehandling (hvor du er på hospitalet om dagen, men sover hjemme) eller døgnbehandling (hvor du bor på hospitalet for en periode). Lette til moderate grader af spiseforstyrrelse – eller efterbehandling (hvor du har været i behandling i psykiatrien først), kan foregå hos privatpraktiskerende psykolog evt. i samarbejde med en diætist.\nLÆS OGSÅ: Sådan foregår behandlingen af spiseforstyrrelser\n15. april 2018 kl. 6:13\n[…] LÆS OGSÅ: Hvad er anoreksi og bulimi – Bliv klogere på diagnoserne […]\nMistanke om en spiseforstyrrelse - sådan tager du den svære samtale - Sådan tager du den svære samtale - Autoriseret Psykolog i København - Tenna Malmos siger:\n22. april 2018 kl. 6:05


Sammenlign Priser på DVI varmepumper! | GreenMatch\nDVI Energi har udviklet opvarmningsløsninger med vedvarende energikilder siden 1979. DVI Energi fokuserer på en varmefremstilling, som er både økonomisk attraktiv og klimavenlig. Varmepumperne fra DVI energi er en løsning, der bliver skræddersyet til dig og dermed tilpasset lige netop til din bolig og dit behov.\nDVI Energi har mere end 35 års erfaring med udvikling af varmepumpeløsninger, og de leverer kundetilpassede løsninger af tårnhøj kvalitet til både privat -og erhvervskunder. Derudover er deres DVI varmepumper både økonomisk attraktive og bæredygtige.\nDerudover er varmepumperne udviklet, designet og produceret i Nordjylland af danske specialister og håndværkere. Dermed er pumperne designet og konstrueret så de passer perfekt til det danske klima, som sætter store krav til valget af materiale.\nDVI varmepumper adskiller sig fra andre varmepumper på markedet, idet de som noget helt specielt indeholder en overhedningsvarmeveksler, som gør, at det varme vand kan opvarmes til højere temperaturer uden at belaste kompressoren og dermed elforbruget.\nI DVI luft til vand varmepumper er der indbygget en automatisk vejrkompensering, der skal sikre det lavest mulige elforbrug. Det vil typisk betyde en el-besparelse på 20 % sammenlignet med andre anlæg uden denne funktion.\nDerudover adskiller DVI varmepumper sig yderligere fra deres konkurrenter ved at have kompressoren placeret i indedelen. Det er langt mindre støjende, da indedelen er større, hvilket betyder, at det er den teknisk bedste løsning i forhold til effektiv støjisolering. Derudover er ventilatoren i udedelen designet med de nyeste støjdæmpende teknikker.\nDansk håndværk og design: DVI varmepumperne produceres i nordjylland og er udviklet specielt til det danske klima.\nIngen bakterier: Traditionelle varmtvandsbeholdere kan give risiko for sundhedsskadelige legionellabakterier. Her har en DVi varmepumpe et unikt varmtvandssystem med en gennemstrømsvarmeveksler, som først opvarmer vandet, når du bruger det.\nGaranti: Der er 5 års garanti på DVI varmepumper. Du skal dog huske at få et årligt eftersyn, så du er sikker på, at din varmepumpe kører, som den skal.\nModeller af DVI varmepumper\nDVI varmepumper kan både fås som en combi og single, Combi-modellen er en beholder som har en indbygget gennemstrømsvarmeveksler til opvarmning af vand. Mens single-modellen er en beholder, som kun opvarmer huset, men ikke brugsvandet.\nNår skal finde en god varmepumpe er det en god ide at kigge nærmere på pumpens SCOP-værdi, som er en betegnelse for gennemsnittet virkningsgraden af en varmepumpe over en fyringssæson. Derudover er det også værd at kigge nærmere på kW og støjniveau.\nNedenfor kan du se et par eksempler på DVI varmepumper, samt modellernes kW, SCOP-værdi og støjniveau:\nYdelse kW - Radiatorvarme/ Gulvvarme\nEffektivitet SCOP - Radiatorvarme/ Gulvvarme\nStøj dB - Støj udenfor\nDVI LV9 og DVI LV9 Combi 7/8 3,64/4,42 58\nDVI LV7 og DVI LV7 Combi 6/6 3,48/4,11 56\nDVI LV12 og DVI LV12 Combi 10/11 3,29/3,91 58\nMed til varmepumpen kommer et brugervenligt og informativt betjeningspanel, som overvåger og styrer systemet. Dette sikrer den optimale indstilling af varmepumpens drift, således at systemet er så energibesparende som muligt.\nSom standard vil temperaturen i systemet blive reguleret i forhold til udetemperaturerne, og det varme vand holdt ved en konstant temperatur. Dette vil der altid være mulighed for at ændre på via personlige indstillinger.\nDerfor skal du købe en DVI varmepumpe\nFormindsk din varmeregning.\nBrug 50% mindre CO2.\nFå et godt indeklima.\nKøb et dansk pr�odukt.\nFå 5 års garanti.\nOm du bruger fjernvarme, olie- eller gasfyr i dag, så er der mange penge at spare, hvis du vælger at skifte til en varmepumpe. Ofte kan en varmepumpe nemlig halvere din varmeudgift.\nPrisen på en DVI varmepumpe varierer alt efter, hvilken varmepumpe du vælger. Hvis du er interesseret i en DVI varmepumpe, kan du øverst på siden udfylde vores kontaktformular og modtage tilbud gratis og uforpligtende.\nFå tilbud på varmepumper her


Alejandro Valverde vil sagsøge UCI | Feltet.dk\nAlejandro Valverde vil sagsøge UCI\n05. september 2007 17:040\nKonflikten mellem den Internationale Cykleunion, UCI, og den spanske rytter Alejandro Valverde synes nu yderligere at blive optrappet. UCI har bedt Alejandro Valverde om at redegøre for, hvor han befandt sig den 23. juni i år, hvor en dopingkontrollant ikke havde mulighed for at udføre en udenfor konkurrence test, af den spanske rytter i dennes hjem. Caisse D´Epargne-rytteren mener imidlertid, at han har forklaret sig, da han dagen efter deltog i holdtidskørslen i Einhoven, og UCI derved burde vide, hvor han befandt sig.\nUCI meddelte i sidste måned at man havde bedt det spanske cykleforbund om at åbne en disciplinær sag mod Alejandro Valverde, pga. oplysninger fra Operacion Puerto. Det har det spanske forbund imidlertid siden nægtet og nu truer den spanske rytters manager UCI med et sagsanlæg.\n"Vi vil tage retslige skridt mod alle, der miskrediterer Valverde, inklusiv UCI. Alejandro Valverde er vred over alle disse falske beskyldninger og insisterer på, at han er uskyldig," siger den spanske rytters manager Sánchez Sabater til Cyclingnews.


Dækkenholder ligger i toppen af listen med bedst sælgende varer i webshoppen i varegruppen Staldredskaber. Når du bestiller her får du hele 60 dages returret der giver dig en god sikkerhed, hvis du alligevel ikke skal bruge Dækkenholder. Mange er udmærket klar over, at man køber din Dækkenholder online hos webshoppen Horsepartner, som er den foretrukne shop blandt online shoppere. Blandt alle varerne i shoppen finder mange det de leder efter, det kan jo passende være Dækkenholder. Køber du varer online kan priserne findes lavere end i butikker- det skyldes bl.a. at sådan noget som husleje kan være meget lavere, da en god beliggenhed ikke er nødvendig.\nKøbes der ind i en webshop, giver de dig lidt bedre rettigheder, som ikke nødvendigvis findes i fysiske butikker. Den danske lovgivning giver dig 14 dages returret. efter du har foretaget dit køb på nettet, der er endda shops, der vælger at give mere og det kommer dig tilgode som forbruger. Webshops er nødt til at skilte med deres priser på varerne online, som gør det let at sammenligne priser, når man kan se de forskellige shops priser med det samme. Og du kan faktisk sammenligne priser fra mobilen eller en tablet uden brug af en computer. En af de store fordele når du handler online, er du slipper for, at være underlagt butikkernes åbningstider. Online shoppen får Posten til at levere dine varer til din adresse, eller du kan bede dem om at sende til dit arbejde i stedet for, du skal bare huske at vælge den rigtige adresse. I dag er der ingen grund til at skulle stå i kø ved en kasse – ved online handel køer er en saga blot, her er det direkte til kassen og betale med det samme, så ungå de trælse frustrationer over, at det kan tage så lang tid for folk at finde de sidste mønter frem.


Krone hvid vaselin 60 gr. - toolsidee.dk\nKrone hvid vaselin 60 gr.\nhvid vaselin er et meget rent fedt fremstillet af raffineret petrolatum. en specielt udviklet raffineringsproces (i overensstemmelse med FDA-retningslinjerne) producerer en snehvid hvid vaselin. Følgende unikke egenskaber opnås som et resultat:\nhvid vaselin har en helt hvid farve.\nhvid vaselin er helt lugtfri og smagløs.\nhvid vaselin har en smuk trådstruktur.\nhvid vaselin er absolut syrefri, hvilket gør den ikke-aggressiv over for sæler og metaller.\npå grund af sin høje grad af raffinering, er hvid vaselin specielt velegnet til fremstilling af salver, cremer og andet medicinsk - og kosmetiske produkter.\nVaseline kan også bruges som isoleringsmiddel og som konserveringsmiddel og smøremiddel i fødevaresektoren.\nOpkøb Krone hvid vaselin 60 gr. er meget enkel at Værktøjer Idea. Simpelthen produktet Krone hvid vaselin 60 gr. For at lægge i kurv og derefter kassen klikken. Alle vores produkter har minimum 1 års fabriksgaranti (medmindre andet er angivet ovenfor). Har du spørgsmål om den Krone hvid vaselin 60 gr. det er altid muligt for os at e-mail eller ringe til dig kan gøre det Denne side gennem vores kontakt pagina. indeholder også oplysninger om sende tilbage.\nArtikel nummer: 1925-E\nGRAPHITE skæreskive 115x22x2,5mm metal 41 a60-t-bf\nHBM 2-delt justerbart kompassæt\nHbm nylon rengøringsbørste / pensel\nHbm plastmåler 1 liter


Det ligger i i hjertet af Rom, og det traditionelle Signor Suite Colosseo tilbyder moderne værelser.\nHotellet ligger 200 meter væk fra Roma og 300 meter fra Santa Prassede. Beliggende inden for 10 minutter gåafstand fra centrum af Rom.\nHotellet er omgivet af restauranter, barer og cafeer.\nSignor Suite Colosseo tilbyder 6 gæsteværelser, som er indrettede med satellit-tv, klimaanlæg, betalings-tv, en spiseplads og en personlig computer med alle seværdigheder i Rom inden for nem adgang. Alle badeværelser kommer med et badekar, en hårtørrer og en bruser.\nGæsterne vil nyde italiensk køkkenet af Hosteria La Vacca M'briaca, som ligger omkring 250 meter væk.\nSignor Suite Colosseo ligger inden for 15 minutters kørsel til Ciampino lufthavn.\nGæsterne kan benytte sig af allergivenlige værelser, parkering og en værdiboks.\nSolario Serviced Lejlighedshotel i Bangkok\nFosshotel Raudara Hotel i Reykjavík\nLuisa Hotel i Milano\nAmwaj Rotana Hotel i Dubai


Israel suspenderer palæstinensiske fredsforhandlinger - Avisen.dk\nEfter forsoningsaftalen mellem Hamas og PLO suspenderer Israel fredsforhandlingerne med Palæstina. (Foto: Foto: Adel Hana AP)\nSamarbejde med Hamas dræber fred, lyder det fra Israel, der suspenderer fredsforhandlinger med palæstinensere.\nIsraels sikkerhedskabinet har torsdag besluttet at suspendere fredsforhandlingerne med Det Palæstinensiske Selvstyre som svar på en forsoningsaftale mellem Hamas og PLO.\nI en erklæring fra premierminister Benjamin Netanyahus regeringskontor fremgår det, at "man ikke vil forhandle med en terrororganisation".\n- Kabinettet har enstemmigt besluttet, at den israelske regering ikke vil forhandle med den palæstinensiske regering, der er støttet af Hamas - en terrororganisation, der kræver Israel tilintetgjort, lyder det ifølge nyhedsbureauet AFP i erklæringen.\nOplysningen kommer efter et seks timer langt møde, hvor Israel samtidig besluttede at indføre økonomiske sanktioner mod Det Palæstinensiske Selvstyre.\nDa en højtstående israelsk embedsmand blev bedt om at præcisere, om fredsforhandlingerne er fuldstændig fastfrosset, eller om de er udskudt indtil en samlingsregering er blevet dannet, svarede embedsmanden, at "de er i øjeblikket suspenderet".\nPalæstinenserne undersøger nu "alle mulige løsninger" som svar på Israels udmelding, skriver nyhedsbureauet AFP.\n- Den palæstinensiske selvstyreregering ser nu på alle muligheder for at besvare den israelske regerings beslutninger mod selvstyret. Palæstinensernes førsteprioritet lige nu er forsoning og national enhed, siger en palæstinensisk embedsmand, Saeb Erakat, til AFP.


Blog: Detroit skal udnytte Frans Nielsens lederevner til fulde - Slapshot.dk\nBlog: Detroit skal udnytte Frans Nielsens lederevner til fulde\nAf Christian Henriksen Udgivet 11. juli 2017 - 11:35\nFrans Nielsen klarede sig hæderligt i sin første sæson som Detroit Red Wings-spiller. Danskeren kom til et hold, som så ud til at være over sidste salgsdato, og det lykkedes da heller ikke traditionsklubben at fortsætte sin 25 år lange slutspilsstime.\nNu skal et nyt hold bygges op. En række af veteranerne er der stadig, men formentlig kun nogle få sæsoner endnu. Frans Nielsen er en af de mest erfarne spillere på holdet, men samtidig en mand, som har masser at give endnu. Det skal Detroit udnytte til fulde.\nMan kan måske godt argumentere for, at Red Wings overbetalte Frans Nielsen sidste sommer, da de udstyrede ham med en seks-årig kontrakt til $5,25 millioner om året. Set med rød-hvide briller er der ingen tvivl om, at 33-årige Nielsen om nogen fortjente den kontrakt.\nHan brød isen som Danmarks første NHL-spiller og var i en årrække en af New York Islanders vigtigste spillere. På Long Island var Nielsen langt mere værd for holdet, end han kunne se på bankkontoen, når den månedlige gage gik ind. Det samme gør sig ikke gældende, når lønnen fra Red Wings tikker ind, men traditionsklubben fra Detroit kan selv sørge for, at Frans Nielsen bliver hver en dollar værd.\nFrans Nielsen er en fantastisk leder på isen, og det kan blive særdeles værdifuldt for Detroit i den genopbygningsperiode, de har taget hul på. Spillere som Henrik Zetterberg og Niklas Kronwall er også vigtige rollemodeller for de unge Red Wings-talenter, men de to svenskere er begge nogle år ældre end Frans Nielsen og virker tættere på et karrierestop end danskeren.\nNielsen ser ud til at have mod på meget mere, før skøjterne lægges på hylden. Han har ikke vundet andre titler i karrieren end et dansk mesterskab med barndomsklubben Herning Blue Fox og i NHL er det samlet set kun blevet til 24 slutspilskampe.\nTil sammenligning har Zetterberg og Kronwall begge vundet Stanley Cup, OL og VM, og de har begge spillet over 100 kampe i NHL-slutspillet. De virker en anelse mere mætte og kan nok godt se, at genopbygningen af Red Wings-holdet skal gå ret hurtigt, hvis de stadig skal være med, når holdet vender tilbage til toppen af NHL.\nSamme hast har Frans Nielsen ikke, og derfor er herningenseren måske den vigtigste leder på Detroits hold. Han er ikke den, der råber højst på isen, men han går altid forrest som et godt eksempel og er en spiller, de unge talenter kan lære meget af. Det kan godt være, at Frans Nielsen ikke er den hurtigste, bedst skydende eller hårdest tacklende spiller, men han er en ekstremt klog spiller, som stort set altid tager de rigtige beslutninger.\nDetroit Red Wings har det næstældste hold i NHL, men klubben har ikke tilsat lige så mange veteraner denne sommer, som det var tilfældet sidste år. Her hentede Detroit udover Frans Nielsen også østrigske Tomas Vanek og canadiske Steve Ott til. I år er den canadiske back Trevor Daley den eneste veteran, der indtil videre er kommet til.\nFrans Nielsen er med sine 685 kampe en af holdets mest rutinerede stamspillere, og han ser ud til at få nogle unge kædekammerater ved sin side i den kommende sæson. Talenter som Dylan Larkin, Yevgeni Svechnikov og Anthony Mantha er i spil til en wingplads i den andenkæde, Frans Nielsen bliver center i, og de kan uden tvivl lære meget af danskeren.\nSumma summarum: $5,25 millioner er meget at betale Frans Nielsen, hvis man udelukkende fokuserer på hans pointproduktion. 41 point i 79 kampe blev det til i den første sæson i Red Wings-trøjen, men Nielsen kan meget mere end at score mål og lave assists.\nHan er en leder – en af de bedste i Detroit og måske endda i hele NHL – og det er en kvalitet, som bliver essentiel for Red Wings, når de forynger holdet i de kommende sæsoner i håbet om at vende tilbage til den top, de tidligere var en fast del af.\nSe mere:Blog, Detroit Red Wings, Frans Nielsen, NHL\nSvensk Stanley Cup-mester forlader NHLNicklas Jensen skifter til danskerklub i KHL\nSeneste nyheder\t33\nPenguins belønner back med kæmpe lønforhøjelse\nHan har stille og roligt udviklet sig til at være en af holdets defensive...\nOttawa forstærker defensiven med rutineret svensker\nOttawa Senators nåede i den forgangne sæson frem til Eastern Conference-finalen, og i bestræbelserne...\nSkal Jagr til Montreal?\n45-årige Jaromir Jagr har endnu ikke fået sin fremtid på plads, og det har...\nNashville forlænger med svensk stjernespiller\nNashville Predators kom fremragende ud af sidste sæson, og de fleste husker formentlig den...\nDet var en for de fleste ukendt dansker, der troppede op og snørede skøjterne,...\nDetroit Red Wings forlængede i går kontrakten med en af de absolut vigtige brikker...\nHvis man er sportsstjerne, skal man være ekstra påpasselig med at vise sig i...\nFlyers skriver kontrakt med canadisk stortalent\nPhiladelphia Flyers har mandag lavet sin første aftale med canadiske Nolan Patrick, som kan...\nDevils skriver kontrakt med draftens førstevalg\tOvechkin får kritik for overvægt – nu forsvarer holdkammerat ham\tForside


22. nov. 2012 KL. 21.41 Ottesen råbte og piskede teenager til stor præstation\nPå trods af, at Danmark stillede med to unge og meget uerfarne kort på kvindernes 4 x 50 meter fri lykkedes det alligevel at svømme en guldmedalje hjem i torsdagens finale. En medalje, der dog ikke kommer helt bag på sportschef Mikkel von Seelen: »En medalje havde vi nok regnet med. Men at de skulle vinde var svært at forudse«, siger sportschefen. LÆS OGSÅDansk medaljeregn: Holdkappen snupper EM-guldet\nHan måtte ved denne lejlighed undvære Mie Østergaard Nielsen, der ellers var med til at vinde sølv ved sidste års europæiske kortbanemesterskaber. I stedet hoppede Julie Levisen på bare 15 år ind på holdet. »Det er ekstra flot, at man kan skifte en person ud og alligevel være de bedste. Men de stepper også alle fire op til finalen og svømmer alle sammen under 25 sekunder, og det viser højt niveau«, siger han. LÆS OGSÅFlyvende EM-start: 15-årig svømmede sig til dansk guld\nOm den unge Levisen, der forbedrede sig hele seks tiendedele i forhold til indledende heat, siger han: »Hun er et kæmpestort talent, som ikke har stor rutine i at lave holdkapskift, og derfor har hun kunnet forbedre sig så meget«. »Og så var hun jo helt kørt op til finalen, efter at Jeanette Ottesen stod og råbte hende ind i hovedet, inden hun gik op på skamlen. Det plejer at virke, og det gjorde det også i dag«, siger Mikkel von Seelen. Danmark har efter førstedagen af EM-stævnet hentet én guldmedalje og én af sølv. Sidste år i Szczecin blev danskerne næstbedste nation med fem guld-, syv sølv- og to bronzemedaljer. ritzau\nRelaterede artikler Dansk stortalent må melde afbud til VM


Thomas Rode: Stenalderkost redder din flyrejse\nNyheder Skrevet af Aller Media | 25.08.13 | 22:17\nSiden 2009 har Michelin-kokken Thomas Rode levet efter stenalderkostprincipperne, eller palæo, som det også kaldes.\nI popup-restauranten CPH Nordic Dining i Kastrup Lufthavn, viser Thomas Rode flyrejsende, hvordan flyturen kan blive meget bedre oplevelse, hvis den rigtige kost indtages i timerne op til rejsen og under flyturen.\n- Hvis man inden rejsen sørger for at blive ordentlig mæt af rene råvarer og masser af proteiner og fedt, undgår man at falde i, når man går forbi lufthavnskioskerne eller fastfoodrestauranterne, siger Thomas Rode og råder til, at man ikke indtager alkohol, sukker eller koffeinrige drikke i timerne op til og under flyturen. Det giver en urolig søvn og uro i kroppen.\nSe Thomas Rodes smukke hjem på madogbolig.dk\nThomas Rode sværger til stenalderkosten, som han mener, giver ham en bedre mæthedsfornemmelse og energi til at klare en travl hverdag. Pasta, ris og brød er i dag skiftet ud med kød, æg, grøntsager og masser af sund fedt.\n- Vi har i mange år været fuldstændig fedtforskrækkede og troet, at hvis man ville tabe sig og leve sundt, skulle man spise mindre fedt. Jeg tror på det modsatte. Vi er bygget til at forbrænde fedt og jeg vil tro, at min kost består af ca. 40 % fedt og jeg har en fedtprocent på langt under 10. Selvfølgelig vil det også være gavnlig for flyrejsende, som ofte har mange timer undervejs, og hvor det kan vanskeligt at finde på sunde snacks, som både er proteinrige og som kan holde sig i mange timer.\nThomas Rode kommer her med gåde råd til, hvad du kan tage med på rejsen:\n- Fede nødder mætter godt.\n- Æg – kan sagtens holde sig i op til 10 timer uden af være på køl.\n- Salami eller tørret kød.\nOprindeligt var det Thomas Rodes hustru, Thilde Maarbjerg, som døjede med ubehag i flere dage, når parret havde været ude at flyve. Det gav Thomas Rode ideen til også at udbrede filosofien om stenalderkosten til de flyrejsende i Kastrup Lufthavn.\nSamtidig giver popup-restauranten et billede af, hvordan nordisk sommermad og dansk design tilsammen fremhæver en samlet nordisk gastronomisk oplevelse, som er et af Danmarks stærkeste varemærker.\nSe hvordan Thomas Rode tilbereder gourmetmenu uden komfur på madogbolig.dk\nCPH Nordic Dining, som popup-restauranten hedder, er en del af madfestivallen Copenhagen Cooking, og kan opleve i Kastrup Lufthavn fra d. 20. august til d. 29. september.\nUdover Thomas Rode vil Michelin-kokkene David Johansen fra Kokkeriet og den bornholmske eventkok Mikkel Marschall, også give rejsende en smagsprøve på det nyeste og allerbedste, som København og Danmark som helhed kan byde på.\nAf Maria Permin Berger, madogbolig.dk/NewsDesk, Aller Media


Med vinter-løbetights kan du bevare din løbeglæde | I FORM\nBevar din ...\nAhhh ... intet slår følelsen i kroppen efter en frisk løbetur i frostklart vejr! Det kræver bare, at turen ikke foregår med to istapper som lår og snebolde som baller. Det er her, et par gode vinter-løbetights kommer ind i billedet.\nLøber du i dine almindelige tights, risikerer du nemlig at blive så kold, at det dræber løbeglæden. Og det er synd, hvis du er inde i en god stime og egentlig gerne vil holde fast i din løbeform, så du ikke skal begynde forfra til foråret.\nVinter-løbetights til en brandvarm pris\nVi vil rigtigt gerne hjælpe dig med at holde fast i en aktiv livsstil, og vi ved, hvilken kæmpe forskel det gør at komme ud i det fri – også selvom det er mørkt og koldt.\nDerfor har vi skaffet et par særlige vinter-løbetights fra Active Fit, som du lige nu kan få sammen med et abonnement på I FORM til en virkelig god pris.\nSE TILBUD: 4 numre af I FORM + vinter-løbetights. KUN 149,- + porto!\nDer er særligt to ting, der adskiller vores vinter-tights fra almindelige løbetights:\nMaterialet, som er dejligt varmt og tykt med blødt fleece på indersiden. Samtidig er det åndbart, så du ikke koger over.\nReflekserne, som sikrer, at du bliver set fra alle sider og desuden danner et flatterende mønster.\nLøbetights med 3 geniale detaljer\nDerudover har Active Fit-tightsene en række andre detaljer, der gør dem til et uhyre godt køb:\nLomme på lænden med plads til dine nøgler\nEkstra lomme til din mobiltelefon på siden af låret, så du let kan få adgang til den.\nBred talje, der gør dem behagelige at have på.\nEKSTRA: Få tillægget “Bliv glad for vinterløb”\nHvis de lækre og varme tights ikke er nok til at få dig ud at løbe i kulden, så følger der faktisk også en guide til vinterløb med. Her får du tips, du kan bruge før, under og efter løbeturen, så du sikrer, at det bliver en god oplevelse.\nVinterløb er nemlig ikke kun godt for din krop og din forbrænding. Det renser også hovedet, og foregår det i dagslys, er det med til at bekæmpe den vintertristhed, der ellers kan komme snigende.\nSammen med tightsene får du en guide til vinterløb, der hjælper dig med at komme ud af døren uanset vejret.\nEnder dine vinterløbe-drømme med at gå i hi, skal du ikke græde over spildte tights. De fungerer nemlig også glimrende, hvis du kan lide at gå raske ture på i det smukke vintervejr. Og hvem kan egentlig ikke det? Er det særligt koldt, kan tightsene bruges som inderste lag under et par ski- eller regnbukser.\nMed andre ord: Et par vinter-løbetights er en investering i din sundhed og dit humør, som du kun kan ende med at blive glad for.\nTILBUD: 4 numre af I FORM + vinter-løbetights + tillæg. KUN 149,- + porto!


Ledige job - Marketing - Salg og kommunikation - Øvrige | Jobindex\nBusiness Developer med digitalt mindset til Health Solutions\nEr du forretningsudvikler med stort drive, digitalt mindset og god forståelse for, hvordan man skaber værdi i kundeoplevelsen? Har du samtidig en naturlig interesse for sundhedsområdet?\nSom forretningsudvikler vil du drive større og mindre projekter med varierende scope og kompleksitet. Projekterne vil involvere store dele af organisationen i Danica Pension og Danske Bank Wealth Management.\nFor at få succes i rollen kræver det, at du er i stand til hurtigt at sætte dig ind i et komplekst område, forstår kundernes behov i de forskellige segmenter og tænker strategisk.\nDanmarks bedste E-commerce Manager søges\nTil vores forretning, som er i rivende udvikling, søger vi en salgsorienteret E-commerce Manager til en nyoprettet stilling.\nVi søger en person der med sin erfaring, strukturerede tilgang til data og sunde fornuft, analyserer, evaluerer og får mest muligt ud af trafikken på sweetdeal.dk. Du skal være Sweetdeals E-commerce Guru, der har styr på kundernes adfærd på sitet og ved hvad der gør dem glade og købelystne. Inderst inde er du en digital købmand, der starter dagen med at tjekke gårsdagens salgstal. Ligesom os andre!\nSweetdeal er Danmarks førende dealsite med mere end 40.000 besøgende hver dag. Vi vil gerne sikre at vores kunder har den bedste oplevelse når de handler på sitet. Netop her kommer du ind i billedet. Med reference til salgs- og marketingdirektøren og i tæt samarbejde med de dygtigste kollegaer i Marketingafdelingen, skal du være med til at levere og udvikle den bedste kundeoplevelse.\nTelling & Nesager ApS søger for ALSIK Hotel & Spa i Sønderborg\nTimelærer i afsætning B til Teknisk Eux Gymnasium\nEr du vores nye kollega, som kan undervise kommende frisører i afsætning på B-niveau? – og har du lyst til at arbejde med en spændende uddannelse og unge mennesker?\nDu skal undervise eleverne i begreber som virksomhedsstrategi, marketing, makroforhold, udbud og efterspørgsel, internationalisering m.m. Afsætning taler ind i frisøruddannelsens fokus på at blive selvstændige frisører med egen salon – en ambition vi genkender hos vores elever. Det er væsentligt, at du har erfaring i at undervise i faget og kan relatere det til elevernes faglighed.\nStrong commercial product owner\nAre you an ambitious and strong commercial project lead looking for new opportunities?\nAs a team we are responsible for MobilePay’s product suite including the user journey and the end2end processes. Currently we are looking for a new product owner who can take the responsibility for among others the payment services we provide to the markets and our key partners in Denmark and Finland.\nIn this role, you will solve following tasks among others:\nBased on your experience from the payment market you will take an active part in the development of settlement services across all solutions, multiple distribution channels and markets\nSupport the continuous development and expansion of the MobilePay infrastructure and scheme setup\nBarselsvikariat – Marketing Manager\nZleep Hotels er en dansk hotelkæde med 9 hoteller i Danmark, men med planer om at operere 20 hoteller i 2020 står vi overfor spændende udfordringer. I 2019 åbner vi hotel i både Skejby og Aalborg samt vores første hotel i Sverige.\nI stillingen bliver du en del af Zleeps marketingafdeling, og du får det overordnede ansvar for tre kollegaer i teamet. Marketingafdelingen er ansvarlig for Zleeps website, sociale medier, kampagner, nyhedsbreve, grafisk materiale m.m.\nMed struktur og stort overblik sikrer du fremdrift i egne og kollegaers projekter og opgaver, som styres sikkert i mål. Samtidig mestrer du følgende:\nDaglig styring og overblik over alle marketingaktiviteter\nKontakt med leverandører og samarbejdspartnere\nAdskillige interne og eksterne ad hoc-opgaver som en del af en travl hverdag\nOpfølgning på årsplan, budget og den overordnede marketingstrategi\nE-commerce og content koordinator\nID Identity A/S, Holstebro\nDu bliver en del af marketingafdelingen, der aktivt bidrager til styrkelse af vores position på markedet for Corporate Wear. Afdelingen består af 3 engagerede kollegaer og arbejder i tæt samarbejde med salg omkring udvikling af markedstilpassede løsninger og koncepter – både offline og online.\nSikre løbende udvikling og vedligeholdelse af www.id.dk, herunder webshop\nProduktion af content og online kampagner i tæt samarbejde med dine kollegaer i afdelingen. Udarbejdelse af landing pages, kampagnesider m.m\nAnsvarlig for foto af packs m.m i eget Style Shoot®-fotolab\nCenter Marketing koordinator til Friis Shoppingcenter i Aalborg\nHar du fingeren på pulsen, og har du fornemmelser for, hvad trenden er, og hvor den bevæger sig hen fremover? Brænder du for at arbejde med marketing i et shoppingcenter, og har du en kommerciel tilgang til marketing? Er det naturligt for dig at have fokus på at øge besøgstal og omsætning til butikkerne, når du laver kampagner og aktiviteter? Så kan det være dig, som Friis Shoppingcenter og DEAS leder efter!\nFriis Shoppingcenter er et moderne storcenter, der indeholder 20 butikker fra Aalborgs nye Magasin, kendte butikskæder og specialbutikker til lækre caféer og spisesteder og er et af Aalborgs populære steder at shoppe.\nCentret er netop genåbnet efter en større ombygning, som har gjort Friis til en endnu mere attraktiv shoppingdestination i hjertet af Aalborg og tæt ved havnefronten, Musikkens Hus og Utzon.\nKommercielt Team søger en ansvarsbevidst og struktureret planlægger til at varetage kampagner på udvalgte kategorier inden for Ferskvarer i alle Coops kæder.\nEt udfordrende job i et dynamisk team, hvor vi lægger vægt på at skabe gode resultater sammen.\nEn stilling i en travl afdeling med høj puls og en bred kontaktflade internt i Coop.\nEt selvstændigt job hvor du selv kan planlægge tiden.\nJobbet indebærer en høj grad af frihed og ansvar. Med udgangspunkt i en god forståelse for kædernes ønsker og behov får du følgende hovedopgaver:\nAnsvarlig for korrekt indmeldelse af kampagner på tværs af alle kæder i Coops systemer.\nAnsvarlig for varetrykket på egne områder i kæderne ud fra Vareflowteamets retningslinjer.\nKorrekturlæsning og tilretning, så vi får de mest optimale kampagner.\nGML-HR A/S søger for Riis Retail i Kolding\nTil Brand afdelingen søger vi en erfaren og nyskabende Creative Brand Manager til at yde kunderne professionel rådgivning med udgangspunkt i deres behov og ønsker.\nDu bliver ansvarlig for udformning af design koncepter, der sikrer kunderne smukke og funktionelle løsninger af høj kvalitet, i overensstemmelse med de økonomiske rammer. Derudover får du det ledelsesmæssige ansvar for de øvrige designere og arkitekter i teamet, hvor det blandt andet er dit job at inspirere og motivere teamet til at levere de bedste designløsninger til kundens ønsker og behov.\nUdvikling og vedligeholdelse af designkoncepter, i overensstemmelse med budget og kundes ønsker/behov\nOplæg samt udvikling af nye produkter, i samarbejde med produktdesign afdelingen\nDefinere en Icon store for det pågældende koncept og sikre løbende opdatering\nBygge- og anlægsteknik78\nForsvar og efterretning92


Blandet hund Grå/hvid/sort sælges i Hadsund\nOprettet 1. juli 2020\nSalgsklar d. 25. august 2020\nDisse fine hvalpe skal inden længe finde deres nye hjem.\nDe er halv siberien husky, halv alaskan malamute.\nDe blev født 30/6-2020 <3\nDe kan flytte når de er 8 uger.\nDer er 3 piger (pigerne er sat på hold, grundet stor efterspørgsel og meget få piger)\nOg 6 drenge, pigerne er markeret med orange plet.\nFar og mor kan ses på de billeder.\nDe vil inden afrejse være chippet, vaccineret og have fået ormekur.\nOg de vil flytte hjemmefra med en lille hvalpepakke.\nHvalpene bor inde ved os i stuen (dog aflukket til en lille den af stuen samt køkken, for at mor hund og de andre hunde her, kan få ro også.\nDe vil være super godt socialiceret, og de vil være vand til katte og hverdagens lyde <3\nDe vil gå med mor, far og storebror (dog kun mor i hendes indhegnet hvalpekasse i starten, til de er større, men far og bror går stadig rundt om dem indtil)\nHvalpene for også lov at komme udenfor, så de ikke bliver skræmt af den store verden når de skal flytte. De vil komme med i maxi zoo også, og derved også have prøvet at køre bil.\nDe bliver opvokset på en gård også med heste :)\nVi har selv en dreng fra tidligere kuld som også er mulig at se.\nHvalpene koster 6.000 (ingen forhandling i pris)\nVed reservation skal der ligges 2.000, som selvfølgelig bliver trukket fra den fulde pris.


Værsgo: Borgmesteren tog imod 1316 underskrifter mod Ådals-byggeri - sn.dk - Forsiden - Østsjælland - Stevns\nBorgmester Anette Mortenen (t.v.) modtager 1316 protestunderskrifter mod byggeri på Ådals Mark. Det var Anita Schleef, der overrakte de mange underskrifter på protestgruppens vegne. Borgergruppen for Beskyttelse af engen og Tryggevælde Ådal mod byggeri, der ifølge eget udsagn per 10. oktober var oppe på 240 medlemmer.\nArtiklen: Værsgo: Borgmesteren tog imod 1316 underskrifter mod Ådals-byggeri\nStevns - 11. oktober 2019 kl. 09:15\nFaklerne var tændt og banneret med: »Beskyt Ådalen - bevar engen!« var foldet ud i stilling foran Strøby Idrætscenter, da Kommunalbestyrelsen torsdag aften holdt udemøde i hallen. På den pæne side af 50 borgere havde taget opstilling med fakler og protestbanner.\nOmkring klokken 17.30 kom borgmester Anette Mortensen til syne, og det fik Anita Schleef fra protestgruppen mod byggeri på Ådals Mark til at hanke op i en mappe med 1316 underskrifter mod netop dette.\nHun satte kurs mod borgmesteren, mens kameramænd fra både TV Lorry og TV2 Øst samt den lokale presse stimlede sammen om dem.\nMappen med underskrifterne blev afleveret med et smil og en bemærkning om, at der ville blive taget notits af de 1316 borgere, der ikke ønsker, at der bliver bygget på engen ned mod Tryggevælde Å.\n579 af underskrifterne er fysiske, mens der er samlet 762 digitale underskrifter - 25 af dem var således dubletter, hvor folk både har skrevet under det ene og det andet sted.\n60 procent af underskrifter kommer fra borgere i Strøby Egede, og 85 procnet af borgere i Stevns Kommune, mens de sidste 15 procent er borgere, der bor uden for kommunegrænsen, der har skrevet under, orienterer Borgergruppen for Beskyttelse af engen og Tryggevælde Ådal mod byggeri, der ifølge eget udsagn per 10. oktober var oppe på 240 medlemmer.\nUnderskriftsindsamlingen med de afleverede underskrifter har fundet sted i perioden 28. september til 9. oktober.\nDAGBLADET spurgte efterfølgende borgmester Anette Mortensen, hvad det betyder for hende, at 1316 borgere har sat deres underskrift for at protestere mod et eventuelt byggeri på Ådals Mark i Strøby Egede.\n- Det gør altid indtryk, når borgere på den måde gør opmærksom på deres holdning. Det er der ikke nogen tvivl om, svarede hun.\nHvad har du så tænkt dig at gøre i den sammenhæng?\nNu har vi det på som et punkt på dagsordenen på aftenens kommunalbestyrelsesmøde, hvor jeg vil lægge op til, at anmodningen fra den private grundejer vil blive behandlet på lige så demokratisk vis som disse underskrifter. Jeg beder derfor om at få sagen sendt tilbage til udvalget for, at anmodningen kan blive undersøgt, lød svaret fra Anette Mortensen.\nLæs mere om, hvordan det gik med Kommunalbestyrelsens behandling af sagen samt i den efterfølgende spørgetid for borgere senere fredag.


Overblik: Det mener arbejdsmarkedets parter om udflytningsaftale\nEt bredt politisk flertal har indgået en aftale om at flytte en række videregående uddannelser ud af landets større byer. (Arkivfoto) Foto: Tim Kildeborg Jensen/Ritzau Scanpix\nDet mener arbejdsmarkedets parter om udflytningsaftale\n23. mar. 2022 06.25\nAftalen om udflytning af uddannelser er blevet bedre, men parter fra arbejdsmarkedet har stadig bekymringer.\nTirsdag indgik et bredt politisk flertal en aftale om, at en række videregående uddannelser skal flyttes ud af landets større byer.\nOprindeligt lød planen, at ti procent af uddannelsespladserne skulle forsvinde i de fire største byer. Det tal er siden nedjusteret til 6,4 procent.\nHer er et udpluk med reaktioner fra parter inden for uddannelsesområdet og arbejdsmarkedet:\n* Formand for Ingeniørforeningen (IDA) Thomas Damkjær Petersen:\n- På den ene side er det en lettelse, at flere vitale uddannelsesretninger i denne omgang går fri. På den anden side er det lidt som at spille uafgjort.\n- På STEM-området (betegnelse for uddannelser inden for naturvidenskab, teknologi, ingeniørvidenskab og matematik, red.), hvor erhvervslivet skriger på arbejdskraft, bør det politiske fokus fremadrettet være på at øge optaget på eksempelvis ingeniør- og it-uddannelserne.\n* Uddannelses- og forskningspolitisk chef ved Dansk Erhverv Mads Eriksen Storm:\n- Vi har været meget nervøse for lukning af uddannelser på områder med mangel på arbejdskraft. Men i implementeringen er der taget flere hensyn, som alt i alt trækker i den rigtige retning.\n- Vi er bekymrede for, om uddannelser får tilstrækkelige muligheder for at udbyde nye pladser på områder med mangel på arbejdskraft.\n* Formand for Tandlægeforeningen Susanne Kleist:\n- Vi er utroligt glade for, at der er blevet lyttet til os. Danmark har brug for flere tandlæger, og vi har allerede to stærke fagmiljøer i København og Aarhus. De vil både hurtigere og billigere kunne bidrage til at løse den akutte samfundsudfordring.\n* Formand for Djøf Studerende Rasmus Pilegaard Petersen:\n- Djøf har været kritiske over for aftalen om at skære i antallet af studiepladser i de store byer. Vi er alvorligt bange for, at aftalen vil medføre, at færre unge får de uddannelser, som erhvervslivet efterspørger.\n* Forperson i Danske Studerendes Fællesråd Julie Lindmann:\n- Nu har regeringen indgået en aftale, som kun er halvt så dårlig som det oprindelige udspil. Men regeringen savner blik for, at det er et langt, sejt - og dyrt - træk at oprette uddannelsesmiljøer, som tiltrækker de unge.\n- Det vigtigste er, at vi får gode uddannelser med stærke faglige og sociale miljøer.\n* Direktør for politik og kommunikation i IT-Branchen Mette Lundberg:\n- Det er glædeligt, at IT-Universitetet er blevet undtaget og dermed ikke er tvunget til at reducere antallet af uddannelsespladser.\n- At aftalen lægger begrænsninger på nye it-uddannelsespladser i byerne er et stort problem. Der er en stor koncentration af it-arbejdspladser i og omkring byerne. Det giver naturligvis en stor efterspørgsel der, som vi kun venter bliver endnu større.\n* Formand for fagforeningen DM Camilla Gregersen:\n- Jeg er fortsat bekymret for de uddannelser, der skal nedskalere og lukke. Derfor hæfter jeg mig ved, at der i aftaleteksten står, at der skal gøres status i 2025.\n- Den (evalueringen, red.) skal omfatte både erhvervsakademier, professionshøjskoler og universiteter, og om det lykkes at tiltrække studerende til de nye uddannelsessteder samt konsekvenserne for de faglige miljøer de steder, hvor optaget er reduceret.\nKilder: Skriftlige udtalelser fra organisationernes presseafdelinger.


Un Mercato: Byens bedste morgenmad – Danica Chloe\nUn Mercato: Her finder du byens bedste morgenmad..\nInI sidste weekend, og faktisk efter Rasmus havde en nattevagt, var vi nødt til at tage ud for at forkæle os selv. Vi er i underskud af mange ting for tiden – søvn, tid og familiehygge. Det er nemlig ikke meget vi kommer ud i samlet flok længere. Hvis vi er ude, er det enten mig alene eller Rasmus, Nola og jeg mens Sylvester er i skole.\nEfter det er blevet koldere, og man ikke længere kan sidde udenfor, er det blevet langt mere besværligt at tage en baby med ud at spise. Hun er samtidigt i den alder, hvor hun gerne vil sidde op, men kroppen ikke helt kan holde til det i længere tid. Heldigvis kunne vi tage klapvognen med indenfor hos Un Mercato, som vi endelig havde sat os for at besøge. Det var længe ventet.\nUn Mercato laver nemlig byens bedste morgenmad, hvis du spørger mig. Det kan fandt vi ud af efter at have tilbragt to timer der en regnfuld lørdag. Du kan bestille deres populære morgenmad mellem kl. 09 og 12, som derfor også kan udgøre dagens brunch, hvis du er mere til det. Jeg tænker personligt det vil være den perfekte tømmermændsmad.\nBåde Rasmus og jeg hoppede på deres morgentallerken, som bestod af en omelet, pandekager med bær og mascarpone, gode oste, italiensk skinke, frisk frugt, avocado salat samt mange andre italienske specialiteter.\nUn Mercato tilbyder nemlig det klassiske morgenbord med et italiensk twist. Der er ingen tvivl om de rammer mit hjerte, som halv italiener, og fordi kvaliteten bare er i top. Man får utroligt meget for pengene.\nSylvester hoppede på æg og bacon samt en kold cola, og så var han solgt. Han har virkelig lært at værdsætte restaurantbesøg. Gad vide hvor han har det fra, haha.. Hvis jeg kunne slippe afsted med det, vil vi spise ud flere gange ugentligt. Det er livskvalitet!\nEt besøg hos Un Mercato: Verdensmestre i himmelsk morgenbord\nUdover en friskpresset appelsin juice hoppede både Rasmus og jeg på deres cappuccino. Normalt vil jeg ikke nævne en kaffe, men italienere laver altså bare kaffen bedre. Deres cappuccino er himmelsk og helt perfekt. Det samme gør sig gældende, når vi besøger min familie i Rom. Jeg får nemt kørt en 3-4 stykker ned om dagen. De kan altså noget andet med kaffen. Det hjælper selvfølgelig også på det, at kaffe i Italien koster en brøkdel i forhold til Danmark. Jeg kommer aldrig til at forstå hvorfor kaffe skal være SÅ dyrt herhjemme. Er der nogen logisk forklaring?\nTilbage til morgenmaden. Un Mercato ligger placeret klods op ad Torvehallerne, men i sit eget hus, hvilket betyder at der er masser af plads. Til store selskaber, familiehygge og klapvogne. Bare husk at bestille bord hvad end det er til morgenmad, frokost eller aftensmad. Jeg glæder mig i hvert fald til at prøve deres aftensmad og en god italiensk vin, når jeg igen har luft i kalenderen. Det vil være fantastisk!\nUn Mercato    Frederiksborggade 19    1360 København K    Åbningstider:    Kl. 08.30 - 21 (Kl. 20 om søndagen)


Vi har idag været til brunch hos et sødt vennepar, og som altid kan jeg jo bedst lide at have en hjemmelavet ting med til værtinden.\nJeg har syet en toilettaske til hende i en lækker tynd uld med blomstret foer... for at der også skulle være lidt til hendes kæreste fyldte jeg den op med chokolader. Jeg prøvede lige noget anderledes med at sætte mærket i bunden.. jeg synes det var en meget sjov blanding mellem at det ikke blev for dominerende, men alligevel er synligt hvis den f.eks. ligger i en taske. Jeg blev ikke tilfreds med den ene ende af lynlåsen, og jeg ved godt hvad jeg gjorde galt.. Det bli'r bedre næste gang ;-)\nDe fik også en hjemmesyet sweatshirt i lækker isoli til deres søn...\nToilettasken er syet efter Anja's diy.\nIndsendt af Nicoline / Himpsegimse kl. 20.30\nEtiketter: Toiletpung, værtindegave\nTanker fra Anker 29. september 2013 kl. 21.18\nLækkert. Og fedt med mærket i bunden, det har jeg aldrig tænkt på, men det ser sørme godt ud.\nChristina (Carla og krudtuglen) 30. september 2013 kl. 09.00\nWow nogle fine gaver! Jeg ville ønske at jeg havde det ligesom dig, men jeg får nærmest præstationsangst hvis jeg giver noget hjemmelavet væk.\nNicoline / Himpsegimse 30. september 2013 kl. 10.03\nDet skal du da ikke have, dine ting er da så fine... jeg er helt overbevist om, at folk ville elske at få dem ;-)\nLibbie 30. september 2013 kl. 09.02\nSikke en lækker gave, den ville jeg også elske at få :)\nCamilla (Bullernuller) 1. oktober 2013 kl. 22.03\nSuper fed idé med hjemmelavede værtindegaver! Jeg ville selv elske at give noget hjemmelavet væk og endnu mere at modtage noget hjemmelavet :)\nStinemor 2. oktober 2013 kl. 12.38\nOrv, hvor ser det lækkert ud! Det er var godt nok nogle flotte gaver :)


Cecilia Gonzalez - Fit&Sund Personlig træning\nMed flere års erfaring som instruktør brænder jeg for at motivere og hjælpe folk. Som personlig træner hjælper jeg primært kvinder i alderen 18-60 år med fokus på core, baller og lår. For mig handler personlig træning om mere end blot træning. For mig handler det om, at vi danner et team sammen, hvor vi får dig bedst o mål ud fra dine ønsker, på en sjov og udfordrende måde.\nTræning af core, baller og lår\nEreps 3 certificeret fitness instruktør\nCertificeret bodycombat og CXWORX instruktør\n“Bootycamp har gjort en stor forskel for mig. Jeg oplever et hold af kvinder, der træner hårdt og seriøst, men som samtidig har det sjovt. Vi træner som et team, vi lider, vi hepper og vi fejrer sejre og bryder grænser sammen. Nogen vil gerne tabe vægt, andre blive stærkere og de fleste af os oplever, at begge dele lykkes under Cecilias kyndige vejledning, og når hun "tæsker" os igennem en øvelse. Selv har jeg tabt vægt og reduceret taljemål, så jeg er meget tilfreds og overvejer at hoppe på næste hold også.”\nDen bedste beslutning og alle pengene værd. At have Cecilia som personlig træner, giver så god energi og sætter tankerne igang omkring, hvad der faktisk er muligt.Det har virkelig gjort en forskel for mig, så hvis du går og overvejer om det også ville gøre en forskel for dig, så er svaret helt sikkert JA !”\nSiden d. 15. Oktober har jeg været under kyndig vejledning hos Cecilia hvad angår træning og med på sidelinjen har Hannah været med kostvejledningen.\nDette har til sammen skabt et vægttab på i alt 6,9kg., hvor de 5,8kg. Var ren fedt. Det har været en hård ting, at stå ved ens 130,2kg. Og mærke hvordan de plager ens krop og sind, og samtidig så ved man bare slet ikke, hvor og hvordan man starte. Men det har virkelig hjulpet, at få lagt et program, blive vejledt, presset og ikke mindst rost for sin indsats. Cecilia er et irriterende, livsglad og positivt menneske, og det er sagt med et kæmpe smil på læben. For det ville jeg bestemt ikke være foruden og det er en kæmpe støtte, at have sådan en som hende.\nDet er til dags dato en af de bedste investeringer, som jeg har lavet i mit liv.\njeg er så glad for at jeg får lov at træne med dig!! Jeg har en helt anderledes tankegang omkring træning efter at have mødt dig, jeg synes det er sjovt og jeg glæder mig til at træne næste gang! Det er så dejligt, så tusind tak for støtte, inspiration og energi Cecilia.\nJeg er en kvinde på 54 år, som har været i overgangsalderen de sidste 5-6 år med de udfordringer, der følger med ift. f.eks. vægten – pludselig kan man ikke længere spise, hvad man har lyst til, uden at tage på.\nJeg kastede mig ud i Cecilias Booty Camp første gang tilbage i august 2019 og tog også campen lige efter. Har holdt pause i julemåneden og har nu afsluttet camp nr. 3.\nJeg har opnået et vægttab på i alt 6,6 kg og har tabt 14 cm om livet, 8 cm om hofterne og 5 cm om lårene og samtidig har det givet både humøret og energiniveauet et kæmpe boost.\nIkke mindst p.g.a. Cecilias kyndige vejledning under hele forløbet. Hun formår at svinge ”pisken” og motivere os alle sammen med hendes altid gode og smittende humør, når vi kæmper sammen.\n“Bootycamp har gjort en stor forskel for mig. Jeg oplever et hold af kvinder, der træner hårdt og seriøst, men som samtidig har det sjovt. Vi træner som et team, vi... Læs mere\nDen bedste beslutning og alle pengene værd. At have Cecilia som personlig træner, giver så god energi og sætter tankerne igang omkring, hvad der faktisk er muligt.Det... Læs mere\nSiden d. 15. Oktober har jeg været under kyndig vejledning hos Cecilia hvad angår træning og med på sidelinjen har Hannah været med kostvejledningen.... Læs mere\njeg er så glad for at jeg får lov at træne med dig!! Jeg har en helt anderledes tankegang omkring træning efter at have mødt dig, jeg synes det er sjovt og jeg... Læs mere\nJeg er en kvinde på 54 år, som har været i overgangsalderen de sidste 5-6 år med de udfordringer, der følger med ift. f.eks. vægten – pludselig kan man... Læs mere\n+45 60 88 33 55\nBook tid hos Cecilia


Crowdfunding / Selskaber med vindermentalitet\nAlternative metoder til et virksomhedslån\nHvis du ejer en virksomhed i Danmark og har brug for et lån til dit firma, behøver du ikke nødvendigvis låne pengene i banken. Det kan være dyrt og besværligt som erhvervskunde at få et lån i banken, og i dag er der alternativer til at få et banklån til din virksomhed.\nLån penge gennem crowdfunding\nDu har i dag mulighed for at låne penge ved hjælp af crowdfunding. Det er ikke længere blot et middel til at indsamle penge til non profit projekter og projekter, hvor indtjeningen er tvivlsom. Hvis du er en økonomisk solid virksomhed, der har brug for et erhvervslån til at skabe yderligere vækst i virksomheden, kan du bruge crowdfunding til at låne penge til det. Det kaldes crowdlending og er i stigende grad blevet populært i Europa, og i de sidste par år er det også kommet til Danmark. Crowdlending elle peer to peer lending, som det også kaldes, hanlder om at man ved hjælp af en crowdfunding platform for lån kan ansøge om lån fra private investorer og virksomheder, som ønsker at investere noget af deres overskud.\nSådan foregår crowdlending\nDu kan som virksomhedsejer ansøge om optagelse på platformen, som regel skal du igennem en screeningsproces for at sikre, at kun solide firmaer med fornuftig økonomi bliver optaget, og herefter kan du ansøge om lån fra brugerne. Platformens brugere er typisk interesserede i at støtte dansk erhvervsliv på en måde, så de også selv har mulighed for at tjene penge. Derfor vil brugerne forvente en fornuftig rente på deres lån for at få et attraktivt afkast, men typisk vil renten alligevel ligge under det, du skulle have betalt for et banklån. Alt efter din virksomheds kredithistorik kan lånet etableres med eller uden sikkerhed. Kan der ikke tilbydes sikkerhed for indfrielse af lånet, vil brugerne typisk forvente en højere rente på lånet, mens et lån med sikkerhed vil give en lavere rente.\nEn stor fordel ved crowdlending er, hvor nemt og hurtig processen er. Det tager kortere tid og er langt mindre omstændigt for en virksomhed at ansøge om lån gennem en crowdlending platform, end hvis det skal gå gennem banken. Løbetid kan du også få mere kontrol over, da den kan løbe fra 6 måneder og op til 5 år. Investorerne søger alternativer til aktiehandel, og lån til en kreditværdig dansk virksomhed til en høj rente virker attraktivt for mange både private og professionelle investorer.\nCrowdfunding, Crowdlending, Virksomhedslån


Privat rengøring Mølleris ⇒ Få 3 gratis og uforpligtende tilbud. Klik her!\nPrivat rengøring Mølleris\nSkal du bruge privat rengøring i Mølleris, så kan det give god mening for dig at indhente op til 3 gratis og ganske uforpligtende tilbud på din rengøringsopgave fra de bedste rengøringsfirmaer nær dig. Det er faktisk ganske nemt at gøre, og det tager ikke længere end 5 minutter at gøre. Vi er nemlig gået sammen med en stærk samarbejdspartner i Danmark om at indhente tilbud, og derfor kan vi tilbyde dig billig privat rengøring i Mølleris. Du kan neden for læse lidt mere om rengøring, og om hvordan det fungerer.\nFørst og fremmest skal du starte med at beskrive din opgave på privat rengøring i Mølleris. Du kan via knappen i toppen af denne hjemmeside klikke dig videre til vores samarbejdspartner. Her på siden skal du beskrive din opgave så godt som muligt, så de forskellige rengøringsfirmaer i Mølleris, har nemt ved at komme med et konkret tilbud til dig. Det kommer jo også dig til gode, når du skal bruge privat rengøring i Mølleris. Når du har beskrevet din opgave, vil du let kunne klikke indhent tilbud, og så vil der gå et par dage, før du har dine tilbud på privat rengøring Mølleris. Det går altså rigtig hurtigt, og det skal det jo også helst, når du gerne vil have rengøring privat i Mølleris.\nDer er mange gode grunde til at få udført privat rengøring i Mølleris. Først og fremmest giver det dig god tid til lave alle de ting, som du gerne vil have lavet og ønsker at bruge tid på. Mange mennesker bruger rigtig lang tid på at gøre rent, og der bliver dermed mindre tid til familie, venner og så videre. Bestil nemt privat rengøring i Mølleris i dag og få mere tid til alt det, du synes er vigtigt!\nPrivat rengøring Søbylund\nPrivat rengøring Resendal\nPrivat rengøring Brøndum Mariagerfjord\nPrivat rengøring Ballerup Ballerup


Stevns Museum er nu definitivt lukket - Stevnsbladet\nForside>Alle indlæg>Bygninger>Stevns Museum er nu definitivt lukket\nStevns Museum er nu definitivt lukket\nBygningerHøjerupKulturStevns KommuneTop News\n(Last Updated On: 27. marts 2018)\nMen de fleste genstande kan bevares\nMuseumsdirektør Orla Madsen er i gang med at gennemgå alle genstande på Stevns Museum før flytningen til Faxe.\nHøjerup: Beslutningen om at lukke Stevns Museum i Højerup er nu endelig sanktioneret i bestyrelsen for Østsjællands Museum, og forberedelserne med flytning af genstande til et nyt museum er i fuld gang.\nStevns Museum har gennem længere tid været plaget af skimmelsvamp, og i 2017 var museet kun midlertidigt åben i skolernes sommerferie.\nDet bliver det ikke i år, oplyser museumsdirektør Orla Madsen. Skulle beslutningen ændres, vil det fremgå af museets hjemmeside. Stevns Museum er lukket og slukket.\n– Vi håber på, at vi kan flytte ind i Faxe tidligere rådhus efter sommerferien, siger Orla Madsen og tilføjer:\n– Først med administrationen i september. Flytningen af genstande vil ske henover foråret, sommeren og måske lidt af efteråret.\nMeget bliver bevaret\nØstsjællands Museum har i alt cirka 25.000 genstande registreret, og en del er allerede i magasiner. Noget i Stevnsfortet og andet i Geomuseum i Faxe, forklarer Orla Madsen.\n– Jeg kan ikke give et eksakt tal på, hvor mange af genstandene fra Stevns Museum, som kan reddes for angreb af skimmelsvamp, men vi har styr på samlingen, understreger han.\n– Der er skarpe regler fra Kulturministeriet, og intet kasseres uden godkendelse, siger Orla Madsen, som samtidig kan berolige med, at langt de fleste genstande vurderes intakte efter rensning og behandling.\nStevns takkede nej til køb\nDer er intet nyt om, hvad der skal ske med bygningen eller grunden i Højerup, som ejes af Østsjællands Museum. Det afgøres af en ny ejer efter salg.\nØstsjællands Museum har fremsendt tilbud til Stevns Kommune, om at erhverve bygninger og grund i Højerup. Stevns Kommune har af forskellige årsager takket nej til tilbuddet.\n– Kommunen er interesseret i at få bygget hotel eller vandrehjem, oplyser vicekommunaldirektør Bjørn Voltzmann, der samtidig oplyser, at kommunen ikke selv kan gøre dette.\nStevns vil godt have flere turister til at overnatte i længere tid, men der ikke er overnatningsmuligheder nok, hvorfor kommunen er villig til at ændre lokalplanen for området, så det bliver muligt at drive hotel eller lignende for en kommende ejer.\n– Østsjællands Museum starter nu en proces om afhændelse af bygningerne og grunden, slutter Orla Madsen.\nTags:museumsdirektør Orla Madsen, Stevns Museum\nForrige indlægTrafiksikkerhed til Strøby Egede\nNæste indlægTre døre efterladt åbne efter indbrud


Købsbetingelser for saunakabine udendørs brug\nchevron_right Baseco købs- og leveringsbetingelser\nBaseco købs- og leveringsbetingelser\nKøbs- og leveringsbetingelser for saunakabine til udendørs brug\nLeveringstid / Fremstilling\nLeveringstiden er normalt 3-4 uger og er en fabrikationsordre. Saunaerne leveres i et sæt, som kunden samler eller bruger håndværkshjælp.\nSaunakabine 5 til 7 kvm\n8.800 DKK ved hjemlevering med kranbil, aflæsning medfølger. Levering sker til den angivne adresse hvor kranbilen læsser godset af, der kræves farbar vej for lastbilen.\nDet er vigtigt, at du kan få fat på det telefonnummer, du har oplyst ved bestilling.\nSpecialfremstillede saunakabiner kan ikke afbestilles eller returneres efter godkendt bestilling.\nTjek, at alle pakker er inkluderet, og vær opmærksom på, om der er sket en forsendelsesskade. Er uheldet ude, så skriv det på fragtbrevet og fotografer skaden. Skjulte skader skal anmeldes inden for 7 dage. Så kontakt os, så hjælper vi dig.\nFortrydelsesretten gælder ikke for specialfremstillede saunakabiner.\nInden installationen påbegyndes, skal materialet inventariseres og kontrolleres omhyggeligt. Vi betaler for én (1) forsendelse af manglende eller beskadiget materiale.Ved flere forsendelser er kunden ansvarlig for forsendelsesomkostningerne, hvis fejlen kunne være opdaget under den første opgørelse. Efter installationen er påbegyndt, vil klagen ikke blive godkendt.


En god start på dagen | Mayadroem En god start på dagen – Mayadroem\nJeg har tidligere delt opskrifter på sundere romkugler/trøfler - men her kommer endnu én. Jeg ka\nGodmorgen, har i haft en god start på dagen?:) .. Jeg har haft en veninde sovende, så i morges forkælede jeg hende med en god morgenmad. Min veninde Maria sover her ofte, og jeg synes simpelthen at det er så hyggeligt med veninde-sleepover, det bliver jeg altså aldrig for gammel til. Allerede igår aftes havde jeg lavet chiagrød, som kunne stå i køleskabet over natten, og den opskrift vil jeg da lige dele med jer.\nOpskriften på chiagrød\nFrugtsalat (banan, æble, vindruer, kiwi, appelsin)\nFor mig er det vigtigt med en mættende morgenmad, så jeg har energi til dagen og til min træning, som oftest er placeret om morgenen. Det er meget forskelligt, hvad jeg spiser til morgenmad. Oftest er det havregryn med mælk, havregrød, yoghurt med hjemmelavet müsli eller proteinpandekager, hvis jeg har lidt bedre tid. Jeg sørger altid for at opbygge morgenmåltidet så det både indeholder kulhydrat, protein og fedt. Chiagrøden indeholder fx. protein fra mælk, yoghurt og mandler, kulhydrater fra den blandede frugt og fedt fra chiafrø og nødder. Det behøver ikke være så kompliceret, at få et sundt morgenmåltid.\nJeg har mange veninder som går op i sundhed og træning. For nogle dage siden besøgte Mette Lyngholm mig i Aarhus, hvor den stod på pandekager og en hård træning. Mette og jeg har utrolig meget tilfælles, blandt andet vores passion for sundhed og træning – ydermere elsker vi begge at blogge. At lave træningsvideoer er lidt nyt for os, men jeg håber at I vil finde det sjovt, at se et lille indblik i vores træning – og afslutningsvis en snak om sundhed og hvornår vi bruger mælk i hverdagen 🙂 ..\nLæs mere om mejeriforeningen: her.\nJeg har tidligere delt opskrifter på sundere romkugler/trøfler - men her kommer endnu én. Jeg kalder det for romkugler, dét tror jeg at man …


Exfoliere din hud med naturlige produkter - HealthyFood-Recipes.com\nExfoliere din hud med naturlige produkter\nNyhederne, der advarer os om tilstedeværelsen af giftige stoffer i kosmetik, er dagens orden. Vi må derfor spørge os selv, hvilke garantier vi har for de positive virkninger af de produkter, vi køber.\nDer er en måde at fjerne enhver tvivl på: behandle produkterne, der skal bruges af dig selv. På denne måde vil vi kende ingredienserne og bruge dem i fuldstændig ro.For at lette forandringen har vi i dag besluttet at fortælle om nogle naturlige exfoliants at forberede sig hjemme.\nSom du ved, er rensning af huden afgørende for et sundt og ungdommeligt udseende, da urenheder forhindrer korrekt hydratisering.\nDet er virkelig værd at inkludere eksfoliering i vores skønhedsrutine, ikke sandt?\nDette vil også bidrage til at forhindre udseendet af ekspressionslinjer og andre tegn på aldring.\nSådan eksfoliere din hud med naturlige produkterEksfoliering med brunt sukker\nSom du ved, det meste af eksfolierende\nbestår af faste granulat stand til at trænge ind i porerne.\nDenne handling udøves også af rørsukker.For at bruge det skal vi imidlertid kombinere det med en base. Ønsker at forberede en eksfolierende helt naturligt at følge vi vise dig, hvordan man kan forberede hjemme en eksfolierende lavet af agurk. Ingredienser\n1 moden agurk ½ kop skummetmælk (125 ml)\n½ kop rosenvand (125 ml) Forberedelse\nSkær agurk stykker Bland skummetmælk og vandet af roser\nLad afkøle i opbevares i køleskab i omkring to timer\nengang behandlet den naturlige tonic, bare tilsæt farin og\nanvende midlet hjælp cirkulære bevægelser.\nolivenolie og brun farinMåske du spekulerer tilstedeværelsen af en fed komponent i en eksfolierende for huden. Olivenolie er dog et produkt som få andre. Det er en overraskende ingrediens i form af fordele, blandt hvilke er dens utrolige evne til at fugte huden.\nDet er også nyttigt at reparere væv, og dermed det fremmer heling af acne, myggestik eller nogen form for skade.\nIngredienser ¼ kop rørsukker (66 g)\n3 spiseskefulde ekstra jomfru olivenolie (48 g) Fremstilling\nOmrør begge ingredienser i en beholder til opnåelse af et homogent produkt.\nPåfør derefter den ved hjælp af cirkulære bevægelser på ethvert punkt i huden.\nFor at gøre det lettere, anbefaler vi at anvende det i bruseren. Yoghurt med havregryn\nVi har allerede talt om andre lejligheder i de fordele, som den yoghurt til huden. Blandt dem er det vigtigste, at det er muligt at genoplive døde celler.\nYoghurt regulerer også pH-niveauerne. Sammen med havre udgør de et ekstraordinært middel, da de præsenterer de samme egenskaber.\nResultatet vil være sund, lys hud og frem for alt med et meget ungdommeligt udseende. Hvis tegn på aldring begynder at bekymre sig, er dette det rette middel for dig.\nIngredienser 1 spiseskefuld af havregryn (10 g)\n½ af naturlig yoghurt (60 g)\n1 skefuld citronsaft (10 ml) Fremstilling\nfindeles en smule '\nhavregryn I en passende beholder, bland yoghurt med havre og citron, indtil du får en mere eller mindre homogen dej.\nPåfør produktet i ansigtet og lad det gå i ca. 15 minutter, før det fjernes med koldt vand.\nVi anbefaler at du styrker sin handling ved at bruge en god fugtighedscreme.\nDem opført er de bedste naturlige alternativ til de muligheder, der findes på markedet. Som du kan se, tager det ikke lang tid at forberede.\nDesuden er deres ingredienser let at finde. Hvad med at prøve en af disse exfoliators et stykke tid og fortælle os hvordan det gik? Du har intet at tabe.\nMedmindre du er allergisk overfor nogen af disse ingredienser,\ndu ikke vil bemærke nogen bivirkninger, og hvis du deler din erfaring, vil mange andre drage fordel af det. Hvad synes du?\nEliminer dobbelthage med ler og agurk\nLindre hovedpine i 30 sekunder\nBrug af kokosolie, der måske ved du ikke,\nTeas medicin, der hjælper med at bekæmpe åreknuder\nSådan overlever et hjerteanfald, hvis du er alene\n10 Kræft symptomer, som vi ofte ignorerer\nSex og dets sundhedsmæssige fordele\n10 Tips til at afgifte lymfesystemet\nMagnesiumolie: 10 utrolige fordele Opskrifter\nJeg kan ikke eller jeg ikke vil gå tilbage til fortiden, jeg er en anden person Sex og Relationer\nBanan is hjemmelavet Opskrifter\nJeg kan godt lide dem, der gør små øjeblikke gode øjeblikke Sex og Relationer


Hospice Nordsøen - Det Digitale Projektbibliotek, Aalborg Universitet\nDette projekt omhandler et ømtåleligt emne nemlig døden. Opgaven for denne master afhandling lyder på at skabe nogle fysiske rammer for uhelbredeligt syge mennesker, hvor der er mulighed for at leve sin sidste dage i fred i selskab med sine nærmeste. Motivationen for at skrive dette projekt ligger i at skabe et sted hvor man ikke kommer til at dø en social død før den fysiske. Derfor er det et hovedfokus at skabe nogle omgivelser der kan lede tankerne væk fra den situation den pågældende står i. der er derfor arbejdet med at aktivere sanser på mennesker og derigennem udløse minder.\nDet tekniske fokus i rapporten ligger på indeklima og bæredygtighed. Målet er at sikre patienterne velbefindende ved at integrere tekniske løsninger i designet af bygningen. Samtidig er det målet at bygningen skal overholde energirammer i forhold til 2020 kraven.\nProjektet er placeret i Tversted plantage som ligge i det nordlige Danmark ud til kysten. Sitet ligger mere specifikt i en åbning i plantagen, hvilket betyder at lokationen er omringet af naturskønne omgivelser. Projektet beskæftiger sig med at afvikle institutionsfølelsen man ofte oplever i sundhedssektoren, som f.eks. hospitalsgangen og patientstuerne. Derfor har det været et mål at arbejde med at skabe et sidste hjem for beboerne. Dette indbefatter tilpasningsdygtighed i patienternes stuer samt muligheden for at påvirke deres omgivelser.\n28,7 MB, PDF-dokument


Ekspert (forsøger) at forklare de nye bilafgifter | Bilmagasinet.dk\nMikrobiler som Hyundai i10 (tv.) og Kia Picanto får en symbolsk stigning i registreringsafgiften i 2021.\n10. december 2020 af Steen Bachmann\nSiden aftalen om nye bilafgifter for 2021 blev fremlagt af Skatteministeriet fredag 4. december har bilbranchen gravet sig ned i aftaleteksten for at finde hoved og hale i den.\nEn af de aktører, der prøver at forstå forslaget, er Quickimport, der forhåndsvurderer og behandler afgifter for private og professionelle kunder.\n10 mellemregninger for at beregne afgift\nFår vi mere simple afgifter på biler?\n"Nej – tværtimod – lovgivningen er mindst lige så kompliceret som tidligere. Man har ikke tænkt brugte biler ind i reglerne. Tænk på hvor mange biler, der slet ikke har oplysninger om CO2-udledning registreret. Vi har stadig til gode at se selve lovforslaget og kommentarer til det, før vi kan vurdere, hvordan man vil beregne brugte bilers registreringsafgift," siger adm. direktør og værdifastsætter Jens Peter Larsen fra Quickimport.\nKøb 3 numre af Bil Magasinet - tjek tilbuddet\n"Motorstyrelsen har meldt ud, at man skal bruge mindst seks måneder på at integrere de tekniske ændringer i deres IT-systemer, og alene de tekniske rettelser vil koste mindst 38 mio. kr. Det viser lidt om, hvor kompliceret en størrelse, vi har med at gøre."\nEr det nemt at udregne afgiften på en ny bil med de nye regler?\n"Nej, beregningen består af op mod 10 mellemregningslinjer. Det er fortsat en kompliceret størrelse af beregne registreringsafgift i Danmark."\nEn benzindrevet Hyundai i10 slipper for afgift af de første 21.700 kr. af værdien. Herfra betales der 25 pct. afgift op til 65.000 kr. og 85 pct. herfra og op til 202.000 kr. - herfra pålægges 150 pct. Der kommer også CO2-tillæg, moms og flere andre variabler, der er unikke for netop denne variant med disse fælge og udstyr.\nBundfradrag og skalaknæk i 2021\nDer indføres nye skalaknæk, hvor de første 65.000 kr. kun beskattes med 25 pct., de næste 137.000 kr. skal beskattes med 85 pct., og alt over 202.000 kr. skal beskattes med 150 pct.\nDerudover indføres der et bundfradrag, som betyder at der fra 2021 ikke betales registreringsafgift af fossilbiler for de første 21.700 kr. For plugin-hybrider er bundfradraget yderligere 50.000 kr., og for elbiler er det yderligere 170.000 kr.\nRegeringen har valgt at fastholde den værdibaserede registreringsafgift. Det betyder, at dyre biler fortsat vil betale mere i registreringsafgift end de billige. Da man har valgt at fjerne tidligere fradrag og tillæg for sikkerhedsudstyr, brændstoføkonomi og lignende, indføres der i stedet en bundfradrag for alle biler. Derudover har man valgt at give plug-in hybrider og elbiler nogle markante bundfradrag, for at øge incitamentet til at køre i grønne biler.\nEn afledt effekt af denne nye beskatning er, at billige (konventionelle) biler vil blive endnu billigere – f.eks. vil Dacia falde i afgift, også selvom de ikke er meget miljøvenlige. Dette skyldes de nye skalaknæk (hvor de første 65.000 kr. kun beskattes med 25%) og bundfradraget.\nGiv Bil Magasinet i julegave - køb og print selv gavekort til 5, 8 eller 11 numre\nMen den store vinder er helt sikkert elbilerne og dyre plug-in hybrid biler. De bliver nemlig lempet i registreringsafgift, uden at få det nye tillæg for CO2-udledning. Således lemper man de ”dyre” plug-in hybrid biler, såsom Mercedes C350e, BMW X5 plug-in hybrid og lignende modeller med mere end 100.000 kr. i afgift på nye biler. Samtidig hæver man grænsen for, hvornår en elbil stadig er afgiftsfri, og dermed vil den meget populære Tesla Model 3 blive helt afgiftsfri, også selvom man tilvælger ekstraudstyr.\nKia Picanto© Søren Juul\nHvem vinder og taber?\n* Billige biler, eksempelvis Dacia, bliver billigere, og energieffektive biler i mellemklassen (f.eks. Skoda og VW Golf) bliver også billigere.\n* Tilsyneladende er den helt store vinder af de nye regler plugin-hybrid biler i de dyrere prisklasser som Mercedes og BMW. Dette skyldes, at der efter de gamle regler (Registreringsafgiftslovens §5C stk. 3) har været et loft for, hvor meget nedslag, plugin-hybrider biler kunne opnå. Dette loft ser ud til at blive fjernet i de nye regler. Dog har vi endnu ikke set lovforslaget, og derfor er der stadig usikkerhed om dette.\n* Konventionelle biler, som kører langt på literen (eksempelvis nyere dieselbiler, BMW 520d eller lignende), men som udleder CO2 med en forbrændingsmotor. De bliver dyrere.\n* Biler, som udleder rigtig meget CO2, taber også – de stiger voldsomt i afgift, da de mister de gamle fradrag.\n* Dyre elbiler i prisklassen 700.000 kr. og derover taber også – dette skyldes, at der tidligere var en rabat på afgiften på hele 80 pct. Denne ordning bortfalder, og erstattes med et bundfradrag. Derfor har dyre elbiler ingen rabat i den øverste del af prisen, og derfor står f.eks. en Porsche Taycan, en Tesla Model S eller en Audi e-tron til at stige væsentligt i afgift.\nDer gives 1.700 kr. pr. kWh i fradrag til biler med batterier - men kun op til max 45 kWh. En plugin-hybrid med 12 kWh batteri får således 1.700 x 12 = 20.400 kr. i fradrag. Det betyder, at man trækker 20.400 kr. fra bilens værdi, inden man beregner afgiftens størrelse.\nBatterikapacitets-fradraget er en kendt model, som man ”opfandt” i 2017. Det skulle øge incitamentet til at vælge elbiler og plug-in hybrid biler. Man har valgt at fortsætte med fradraget. Bemærk, at man i Danmark til brug for registreringsafgiftsberegningen anvender en anden regnemodel end det tal, som producenten angiver. Grundlaget for fradraget udregnes med bilens elforbrug i Kwh ganget med batteriets rækkevidde. Ofte er det danske tal lidt lavere, end producentens eget tal.\nVær opmærksom på, at fradraget belønner de grønne biler, som kan køre langt på et batteri. F.eks. kan en Tesla Model 3 køre over 500 kilometer på et batteri, og får dermed et stort fradrag i værdien, mens at en Mercedes C 350ve plugin-hybrid kun kan køre 30 kilometer på en opladning (og dermed får et meget lille nedslag i værdien).\n* Elbiler – næsten alle nyere elbiler opnår det maksimale fradrag på 45 kwh.\n* Konventionelle biler med benzin- og dieselmotorer.\n* Plugin-hybrider, som kun kører få kilometer på el.\nHyundai i10© Søren Juul\nHvad er CO2-tillæg?\nDet hidtidige fradrag/straf i registreringsafgiften for lavt eller højt brændstofforbrug fjernes og erstattes af en afgift på køretøjets CO2-udslip:\n125 kr./g op til 125 g/km\n500 kr./g fra 125 til 160 g/km\n950 kr./g over 160 g/km\nCO2-tillægget er en ny opfindelse, og skal bidrage til, at forbrugerne vælger energieffektive biler og grønne biler. Vi ved desværre endnu ikke, om CO2-tillægget vil blive nedskrevet på brugte biler med samme sats, som køretøjet har tabt i værdi. Vi ved desværre heller ikke, hvordan man vil beregne CO2-tillæg på (gamle) biler, hvor der ikke findes oplysninger om CO2-udledning.\nCO2-tillægget vil betyde, at man straffer biler, som udleder meget CO2, forholdsmæssigt hårdt. Derfor skal man som bilkøber for fremtiden holde øje med CO2-udledningen på den bil, man ønsker at købe.\n* Elbiler vinder, da de får et tillæg på 0 kr.\n* Plugin-hybrider vinder, da de ofte har et CO2-udslip på under 50 g/km - på trods af, at de faktisk har en forbrændingsmotor, og kan anvendes fuldstændig som en konventionel bil.\n* Biler, som udleder over 125 gram CO2 pr. kilometer. Et eksempel er BMW 520d, som udleder cirka 133 gram CO2 pr. kilometer, og dermed står til en stigning i afgiften, da den samtidig mister fradraget for brændstoføkonomi. BMW 520d stiger fra 497.300 kr. til 503.100 kr. - en afgiftsstigning på beskedne 5.800 kr.\n* Biler, som udleder rigtig meget CO2, får nogle meget høje afgiftssmæk (en Ford Mustang udleder 299 gram CO2 pr. kilometer, og får derfor et tillæg på 250 kr. for de første 125 gram, 500 kr. for gram fra 125-160 gram, og 950 kr. for gram ud over 160. Tillægget bliver derfor 165.175 kr. Men på grund af nedsættelsen af laveste sats (25%) samt nyt bundfradrag (21.700 kr.) stiger Mustangen kun med 87.200 kr. ifølge Skatteministeriets beregninger.\nBil Magasinets kommentar:\nDen gamle korrektion for km/l havde den samme hensigt - af få forbrugerne til at vælge energieffektive biler. Og det er det samme med CO2. CO2-udslip er ligefrem proportionalt med brændstofforbrug, så det er nemt at finde CO2-udslip, når man kender forbruget.\nDet er blot en omregningsfaktor, hvor man først lige skal omregne fra km/l til l/100 km og så gange med faktoren. For biler, hvor man ikke kender km/l, bruger man Joels formel, og kan så også udregne et fiktivt CO2.\nCO2-tillægget vil blive nedskrevet i samme forhold som bilens værdi falder - nøjagtigt ligesom de 4.000/6.000 kr. pr. km/l bliver nedskrevet i dag. Ellers ville de kunne give helt groteske situationer. Men vi skal selvfølgelig holde øje med, at dette stadig står i loven, når den offentliggøres den 18. september.\nMan straffede også biler med dårligt forbrug tidligere - så der er ikke noget nyt i dette. Det er kun progressiviteten i skalaen, som kan være ændret lidt ved overgang til CO2-afgiften. Og da CO2-udslip har nøjagtig sammenhæng med forbrug, behøver køberne ikke holde øje med CO2-udslippet - de kan lige så godt holde høje med forbrug i km/l. To biler, der har samme km/l, har også samme CO2, og derfor får de samme afgiftbehandling.\nNogle plugins stiger i afgift\nIfølge Skatteministeriets beregninger får plugin-hybrider ikke altid gevinst. En Kia Niro PHEV stiger således med 22.500 kr. VW skriver, at den nye Golf eHybrid får uændret pris.\nIndfasningsprocent - hvad er det?\nDa motorområdet årligt bidrager med rigtig mange milliarder i indtægter til den danske statskasse, er man nødt til at have en plan for, hvordan staten vil opkræve afgifterne i fremtiden, når størstedelen af bilkøbere vælger grønne biler.\nDerfor starter man ud i 2021 med ”store rabatter” på de grønne biler, og langsomt indfaser man så afgifterne på de grønne biler. Man håber så at normalisere afgifterne på grønne biler frem mod 2030.\nModellen er tidligere kendt fra de politiske forlig bl.a. i årene 2015, 2017 og 2019. Men historien har vist, at det kan være rigtig svært at ”hæve” afgiften på elbiler, når indfasningen står til at stige til næste trin, og danskerne skal betale mere. Lad os se, om det lykkes denne gang...\nLæs mere om forhåndsvurdering af importbiler, vurdering af afgifter og meget mere hos Quickimport.\nBREAKING: Nye bilafgifter på plads\nKaos i nybilspriserne - hvad sker der for afgifterne?


Cherif er muslim og stemmer på DF - Avisen.dk\nCherif er muslim og stemmer på DF\n(Foto: Foto: Teitur Jónasson/Avisen.dk)\n63-årige Cherif El-Ayouty er troende muslim og har stemt på DF, siden partiet blev dannet. Nu er han i færd med at skrive et manifest til nutidens muslimer.\n9. juni 2008 07:10\nCherif El-Ayouty er en af de få muslimer i Danmark, som stemmer på Dansk Folkeparti. Ifølge ham er partiet det eneste, som forsvarer hans værdier.\n»Hæren kan forsvare mit land imod angreb udefra. Politiet kan forsvare min ejendom. Men det er kun danskerne selv, der kan forsvare deres værdier. Det gør DF,« siger Cherif El-Ayouty.\n63-årige Cherif El-Ayouty kom til Danmark fra Egypten for at arbejde som civilingeniør i 1968. Siden fik han statsborgerskab og stemmeret og satte sine første kryds ved Fremskridtspartiet. Han har stemt på Dansk Folkeparti, siden partiet blev oprettet i 1995.\n»Andre partier siger, at de repræsenterer de samme værdier, som menneskerettigheder og lighed mellem mænd og kvinder. Men de andre partier forsvarer ikke Danmark mod dem, der angriber de værdier. For mig er Dansk Folkeparti en slags politisk hær.«\nCherif El-Ayouty kom til Danmark længe inden den omdiskuterede 24-års regel og utallige stramninger af indvandringspolitikken. Alligevel støtter han stramningerne, som ifølge ham lukker de rigtige indvandrere ind og de forkerte ude.\n»Jeg tror stadig, at jeg var kommet ind i Danmark i dag. Og jeg er sikker på, at de videnskabsfolk og kunstnere, som kan bidrage til Danmark, stadig kan komme ind. Der bliver hyret tusindvis af læger fra Mellemøsten og andre lande. Jeg tror ikke, at DF er imod at importere dygtige mennesker. Men hvis Danmark havde foretaget de stramninger allerede for 20 år siden, havde vi undgået at få de forkerte indvandrere,« siger han og henviser til den omfattende familiesammenføring af indvandrere, som ikke var selvforsørgende.\nVesten er bedst\nCherif El-Ayouty mener ikke, at DF er ”antimuslimsk,” som Kristian Thuelsen Dahl har sagt og senere trak tilbage. Han mener, at DF blot er imod de muslimer, hvis holdninger strider imod danske værdier.\nCherif El-Ayouty selv er troende muslim. Han beder, overholder den muslimske fastemåned ramadanen, men det der med halal tager han »ikke så tungt.« Han arbejder i øjeblikket på en bog med arbejdstitlen »En tekstbog for nutidens muslim.« I det tykke manuskript på printede A4-sider i et plastik-chartek beskriver han principperne for en moderne islam uden tørklæder og sharialov, men med ligestilling og menneskerettigheder.\n»Hvis den islamiske verden ikke udvikler sig og følger med resten af verden, vil de falde fra. Ligesom neanderthalerne.«\nAf med tørklædet\nI hans øjne er islams budskab blevet misforstået af mange muslimer. De trækker nu den islamiske verden længere og længere bagud af udviklingen. Han vil gerne have verdens muslimer til at skabe bedre samfund i Mellemøsten og opfordrer de muslimske lande til at følge efter Vesten, ved at adskille stat og kirke og stræbe efter videnskabelig udvikling.\n»Alt hvad menneskeheden har opnået, for eksempel byggeri, fremskridt, teknologi og videnskab, er sket i Vesten. Det bedste liv, man kan have, er i Vesten.«\nCherif El-Ayouty ligner en mand, som har gjort det godt i erhvervslivet. Han har aldrig afbrudt sit arbejde for at bede. Millionkontrakter har gjort ham i stand til at bo i en lejlighed på omkring 250 kvadratmeter med udsigt til Langeliniekajen til mellem 9-10 millioner kroner. Hans fladskærm er enten 52 eller 60 tommer, det kan han ikke huske. Han selv er 1,91 meter høj, og trænet. For ham er det vigtigt at falde ind i det danske samfund i modsætning til de muslimer, som ifølge ham ’generer’ deres omgivelser ved at bære tørklæde og undlade at give hånd til det modsatte køn.\n»Tørklædet har intet at gøre med islam. Det er et symbol på undertrykkelse af kvinder, og det er modbydeligt for hele menneskeheden. De kvinder, der går med tørklæde, accepterer at blive undertrykt og være mindre værd end manden. Det er noget vås, når de siger, at de selv har valgt det. Hvis de ikke har det på, vil mændene i deres omgangskreds ikke gifte sig med dem,« siger Cherif El-Ayouty.\nHan mener desuden, at undertrykkelsen af kvinder i den muslimske verden, fremstiller manden som et svagt køn, fordi han har brug for at gøre kvinden mindre værd.\n»Mændene er så svage, at de tror, at de ikke kan håndtere en ligeværdig kvinde. De tror, at hun ved magt skal være lavere end dem. Ved social magt, ved religionens magt, ved statens magt. Det er svage mænd. Men en mand skal være stærk og have en kvinde som en ligeværdig partner.«\nTro er privatsag\nHan har aldrig bedt i en dansk moske. Det skyldes, at mange danske muslimer ifølge ham med vilje praktiserer deres religion demonstrativt for at konkurrere om, hvem der er den bedste muslim.\n»For mig er islam noget indadvendt. Det er en privatsag mellem mig og min gud. Men der er mange, der holder regnskab med deres handlinger. Hvis de gør en god handling, får de point. Hvis de beder i Mekka, får de point. Hvis de siger noget godt om islam, får de point. Det er generende.«\nProfeten må tegnes\nCherif El-Ayouty mener desuden, at verdens muslimer selv er skyld i den islam-skepsis, der opstod i Vesten efter terrorangrebene 11. september 2001. Det er svært for ham at blive fornærmet over Muhammed-tegningerne. Tegnerne tegnede nemlig bare deres indtryk af islam.\n»Når islam har et dårligt image i Vesten, må muslimer også acceptere at blive kritiseret. Det er deres egen fejl, at islam har et dårligt ry. Det er jo ikke de kristne, der har fundet på det,« siger Cherif El-Ayouty.\nHan elsker profeten Muhammed som mange andre muslimer, men han bliver ikke fornærmet over tegningerne.\n»Profeten er hævet over sådan noget. Jeg bliver heller ikke fornærmet, hvis en hund gør af mig på gaden, eller hvis nogen siger, at jeg er et dumt svin. Jeg forstår bare ikke, at muslimer i Mellemøsten ikke bliver fornærmede over, at de lever i sådan en elendighed. Du lever undertrykt, som et usselt dyr i dit eget land. Bliver du ikke fornærmet over det?« spørger han retorisk.\nUddrag fra Cherif El-Ayoutys manifest for 'Nutidens Muslim'\nNutidens Muslim bør:\nRespektere alle religioner som ligeværdige\nEfterligne profeten Muhammeds gode gerninger, ikke hans klædedragt\nKun anvende demokratiske metoder til at udtrykke sin utilfredshed og opnå forandringer\nEffektuere en komplet adskillelse af religion fra statens og fællesskabets anliggender\nAcceptere en komplet lighed mellem mænd og kvinder i arbejde, arv, ægteskab, skilsmisse, forældreskab og retlige anliggender\nAfvise æresmord, dødsdom, stening, afskæring af lemmer og piskning\nAcceptere, at muslimer forlader islam, bliver ateister eller tilslutter sig andre religioner\nAcceptere, at såvel muslimer som ikke-muslimer kan kritisere islam\nVære så upåfaldende som muligt i klædedragt og opførsel i det samfund man lever i\nAnse religion for et personligt og privat anliggende og praktisere sin religion i afsondrethed\nUndlade at bruge tørklæde, hijab og niqab, fordi de er nedsættende for kvinder, fornærmende for mænd og uforenelige med fremskridt\nAfvise brugen af sharialoven\nBruge demokratiet som kerneværdi for regeringsførelse\nAcceptere af at seksuel orientering er et frit anliggende, så længe civilsamfunds love overholdes\nAcceptere at ytringsfriheden er en beskyttet ret, som tilskyndes af samfundet\nAnerkende, at lovene i civilsamfundet har forrang over religiøse hensyn\nBasere sit gudsforhold på direkte kontakt gennem tilbedelse og ikke gennem formidlere som imamer, mullaher og sheikher\nTop-DF’er i vild udmelding: Hold flygtninge væk fra børn\nMuslim nægtet optagelse i DF\nBåde imam og præst skal vie Cherif og Susanne